text:
Kodi Ndinu “Odzipereka pa Ntchito Zabwino”?
“Khristu Yesu . . . anadzipereka m’malo mwa ife kuti . . . atiyeretse, kuti tikhale anthu akeake, odzipereka pa ntchito zabwino.”—TITO 2:13, 14.
1, 2. Kodi Mboni za Yehova zili ndi mwayi waukulu uti? Kodi mumaona bwanji mwayi umenewu?
ANTHU ambiri amanyadira akapatsidwa mphoto chifukwa chochita zinthu zinazake zabwino. Mwachitsanzo, ena alandirapo maulemu chifukwa chogwira ntchito modzipereka kwambiri kuti akhazikitse mtendere pakati pa anthu. Ngati anthuwo amalemekezedwa pa zifukwa zimenezo, kuli bwanji ifeyo? Pajatu Mulungu watipatsa mwayi waukulu wokhala akazembe kapena nthumwi zake kuti tithandize anthu kugwirizananso ndi Mlengi wawo.
2 Mulungu ndi Khristu atilamula kuti tichonderere anthu kuti ‘agwirizanenso ndi Mulungu.’ (2 Akor. 5:20) Yehova akutigwiritsa ntchito kuti athandize anthu kukhala pa ubwenzi wabwino ndi iye. Panopa, anthu mamiliyoni ambiri m’mayiko oposa 235 athandizidwa kale ndipo akuyembekeza kudzalandira moyo wosatha. (Tito 2:11) Timagwira ntchito modzipereka kwambiri poitana ‘aliyense amene akufuna, kuti amwe madzi a moyo kwaulere.’ (Chiv. 22:17) Timaona kuti ntchito imeneyi ndi yamtengo wapatali kwambiri ndipo timaigwira mwakhama. Chifukwa cha zimenezi, tingati ndife “odzipereka pa ntchito zabwino.” (Tito 2:14) M’nkhaniyi, tiona kuti kudzipereka kwathu pa ntchito zabwino kumathandiza kuti anthu ayambe kuphunzira za Yehova. Imodzi mwa ntchito zabwino zimene timagwira modzipereka ndi yolalikira.
TSANZIRANI YEHOVA NDI YESU PA NKHANI YA KUDZIPEREKA
3. Kodi mawu a pa Yesaya 9:7 amasonyeza chiyani?
3 Lemba la Yesaya 9:7 limafotokoza mmene Yehova adzachitire zinthu zabwino mu ulamuliro wa Mwana wake. Limati: “Yehova wa makamu adzachita zimenezi modzipereka kwambiri.” Mawu amenewa amasonyeza kuti Yehova amafunitsitsa kupulumutsa anthu. Popeza kuti Yehova amachita zinthu modzipereka, ifenso timalimbikitsidwa kugwira ntchito imene watipatsa modzipereka. Timatsanzira Yehova tikamathandiza anthu mofunitsitsa kuti aphunzire za iye. Popeza ndife antchito anzake a Mulungu, kodi timafunitsitsa kugwira ntchito yolalikira mwakhama kwambiri?—1 Akor. 3:9.
4. Kodi Yesu anatipatsa chitsanzo chotani pa nkhani yodzipereka mu utumiki?
4 Nayenso Yesu ndi wodzipereka potumikira Mulungu. Iye anapereka chitsanzo pa nkhani yolalikira mwakhama. Ngakhale kuti ankatsutsidwa kwambiri, anapitiriza kudzipereka pa ntchito yolalikira mpaka pamene anafa mozunzika. (Yoh. 18:36, 37) Khama lake lofuna kuthandiza anthu kuti adziwe Yehova linkawonjezeka kwambiri pamene imfa yake inkayandikira.
5. Kodi Yesu anachita chiyani mogwirizana ndi fanizo la mtengo wa mkuyu?
5 Mwachitsanzo, chakumapeto kwa 32 C.E., Yesu anapereka fanizo la munthu amene anali ndi mtengo wa mkuyu m’munda mwake. Mtengowu unakhala wosabala zipatso kwa zaka zitatu. Wosamalira munda atauzidwa kuti audule, anapempha kuti athire kaye manyowa. (Werengani Luka 13:6-9.) Pa nthawiyo, ophunzira ochepa okha ndi amene anali ngati zipatso za ntchito yolalikira ya Yesu. Iye anali ngati wosamalira mundawo ndipo analalikira mwakhama kwambiri ku Yudeya ndi ku Pereya pa miyezi 6 imene inatsala asanaphedwe. Ndipo kutatsala masiku ochepa kuti aphedwe, Yesu analirira anthu a mtundu wake amene “anamva ndi makutu awo koma osalabadira.”—Mat. 13:15; Luka 19:41.
6. N’chifukwa chiyani tiyenera kulalikira mwakhama kwambiri kuposa kale?
6 Popeza kuti tili m’masiku otsiriza enieni, ifenso tiyenera kulalikira mwakhama kwambiri kuposa kale. (Werengani Danieli 2:41-45.) Ndi mwayi waukulu kwambiri kukhala Mboni za Yehova. Ndife tokha m’dzikoli amene timauza anthu mmene mavuto athu adzathere. Munthu wina wolemba nkhani m’nyuzipepala anafotokoza za funso lovuta limene anthu sangapeze yankho lake. Funso lake ndi lakuti, “N’chifukwa chiyani anthu abwino amakumananso ndi mavuto?” Ndi udindo wathu komanso mwayi waukulu kuuza anthu mayankho ochokera m’Baibulo a mafunso ngati amenewa. Pali zifukwa zambiri zotilimbikitsa ‘kuyaka ndi mzimu’ pogwira ntchito imene Mulungu watipatsa. (Aroma 12:11) Yehova amatidalitsa tikamalalikira modzipereka ndipo tidzatha kuthandiza anthu kuti ayambe kudziwa komanso kukonda Yehova.
YEHOVA AMALEMEKEZEKA TIKAKHALA NDI MTIMA WODZIPEREKA
7, 8. Kodi anthu amene ali ndi mtima wodzipereka amalemekeza bwanji Yehova?
7 Mofanana ndi mtumwi Paulo, timadzipereka kwambiri pochita utumiki wathu moti nthawi zina ‘sitigona tulo’ kapena ‘kudya.’ (2 Akor. 6:5) Pali apainiya ambiri amene amaika utumiki wawo patsogolo uku akugwira ntchito zina kuti azipeza kangachepe. Palinso amishonale amene amadzipereka “ngati nsembe yachakumwa” pofuna kuthandiza anthu m’mayiko ena. (Afil. 2:17) Ndiye palinso akulu amene amagwira ntchito mwakhama moti nthawi zina sadya kapena kugona chifukwa chosamalira nkhosa za Yehova. Mu mpingo mulinso achikulire ndi anthu odwala amene amayesetsa kwambiri kupezeka pa misonkhano ndiponso kulowa mu utumiki. Timayamikira ndi mtima wonse atumiki a Mulungu onsewa. Zimene amachitazi zimathandiza kuti anthu aziyamikira utumiki wathu.
8 Munthu wina analemba kalata n’kuitumiza ku nyuzipepala ina ya ku United Kingdom. M’kalatayo ananena kuti: “Anthu akusiya kukhulupirira zipembedzo . . . Kodi atsogoleri a zipembedzowa kwenikweni amagwira ntchito yotani? Iwo sayenda n’kumafufuza anthu ngati mmene Khristu ankachitira . . . A Mboni za Yehova okha ndi amene amakonda anthu. Iwo amayenda n’kumalalikira mfundo zoona za m’Baibulo.” Masiku ano, anthu amangochita zofuna zawo. Choncho tikamakhala ndi mtima wodzipereka timalemekeza kwambiri Yehova.—Aroma 12:1
9. N’chiyani chingatilimbikitse kukhalabe odzipereka pa ntchito zabwino?
9 Kodi tingatani ngati tikuona kuti khama lathu mu utumiki layamba kuchepa? Tingachite bwino kuganizira chifukwa chake Yehova watiuza kuti tizigwira nawo ntchito yolalikira. (Werengani Aroma 10:13-15.) Kuti anthu adzapulumuke, ayenera kukhulupirira Mulungu ndiponso kuitana pa dzina lake. Koma anthuwa sangachite zimenezi ngati sitiwalalikira. Kuzindikira zimenezi kungatilimbikitse kukhalabe odzipereka pa ntchito zabwino ndiponso kuchita khama polengeza uthenga wabwino wa Ufumu.
KHALIDWE LATHU LABWINO NDI LOFUNIKA
10. N’chifukwa chiyani tinganene kuti khalidwe lathu labwino ndi lofunika?
10 Ngakhale kuti tiyenera kuchita khama mu utumiki, zimenezi pazokha sizingathandize anthu kukhala pa ubwenzi wabwino ndi Mulungu. Tiyeneranso kukhala ndi khalidwe labwino. Paulo anasonyeza kufunika kwa khalidwe labwino pamene analemba kuti: “Sitikuchita chilichonse chokhumudwitsa, kuti utumiki wathu usapezedwe chifukwa.” (2 Akor. 6:3) Kalankhulidwe kathu ndiponso khalidwe lathu labwino zimathandiza kuti anthu azimvetsera uthenga wathu ndiponso ayambe kulambira Yehova. (Tito 2:10) Nthawi zambiri timamva za anthu amene anayamba kuphunzira choonadi chifukwa choona khalidwe labwino la Akhristu.
11. N’chifukwa chiyani tiyenera kuganizira mozama za khalidwe lathu?
11 N’zoona kuti khalidwe lathu labwino lingathandize anthu. Koma ngati silili bwino likhoza kulepheretsa anthu kuphunzira za Yehova. Kaya tili kuntchito, kunyumba kapena kusukulu, tiyenera kuyesetsa kukhala ndi khalidwe labwino kuti anthu asapeze chifukwa chonenezera ifeyo kapena utumiki wathu. Tizikumbukiranso kuti tikamachita machimo mwadala, zotsatira zake zidzakhala zoopsa. (Aheb. 10:26, 27) Mfundo imeneyi iyenera kutilimbikitsa kuganizira mozama zimene timachita ndiponso mmene ena amationera. Pamene makhalidwe a m’dzikoli akulowa pansi, anthu amitima yabwino amatha kuona bwinobwino “kusiyana . . . pakati pa munthu amene akutumikira Mulungu ndi amene sanatumikirepo Mulungu.” (Mal. 3:18) Choncho khalidwe lathu labwino ndi lofunika kwambiri chifukwa limathandiza kuti anthu ayambe kukhala pa ubwenzi wabwino ndi Mulungu.
12-14. Kodi kupirira kwathu kumathandiza bwanji anthu ena? Perekani chitsanzo.
12 Paulo analembera Akhristu a ku Korinto kuti iye anakumana ndi masautso, zovuta, kumenyedwa ndiponso kutsekeredwa m’ndende. (Werengani 2 Akorinto 6:4, 5.) Tikamapirira mavuto, anthu amene akuona akhoza kuyamba kuphunzira za Yehova. Mwachitsanzo, zaka zapitazo anthu ena a ku Angola ankafuna kupha a Mboni za Yehova onse a kumeneko. A Mboni awiri ndiponso anthu ena 30 omwe anali pa misonkhano anagwidwa. Kenako anthu a m’deralo anasonkhana kuti aonerere pamene anthu osalakwawa ankamenyedwa koopsa mpaka kutuluka magazi. Ngakhale akazi ndi ana anamenyedwanso. Anachita zimenezi pofuna kuopseza anthu kuti asamamvetsere a Mboni za Yehova akamalalikira. Koma pambuyo pa zimenezi, anthu ambiri a m’deralo anapempha a Mboni kuti aziphunzira nawo Baibulo. Ndiyeno Yehova anadalitsa kwambiri ntchito yolalikira ndipo anthu ambiri anakhala a Mboni.
13 Chitsanzo chimenechi chikusonyeza kuti anthu ena amathandizidwa kwambiri tikamatsatira mfundo za m’Baibulo mokhulupirika. Anthu ambiri ayenera kuti anayamba kukhala pa ubwenzi wabwino ndi Mulungu chifukwa choona kulimba mtima kwa Petulo ndi atumwi ena. (Mac. 5:17-29) Masiku anonso, anzathu akusukulu, akuntchito kapena achibale athu akhoza kumvetsera uthenga wabwino akaona kuti tikumvera Mulungu molimba mtima.
14 Nthawi iliyonse, pamakhala abale ena amene akuzunzidwa. Mwachitsanzo, ku Armenia kuli abale pafupifupi 40 amene ali kundende chifukwa chosalowerera ndale. Zikuonekanso kuti abale ena ambiri akhoza kumangidwa m’miyezi ikubwerayi. Ku Eritrea, atumiki a Yehova 55 ali kundende ndipo ena ndi a zaka zoposa 60. Ku South Korea, a Mboni pafupifupi 700 amangidwa chifukwa cha chikhulupiriro chawo. Ndipo izi zakhala zikuchitika kumeneko kwa zaka 60. Abale athu amene akuzunzidwa m’mayiko osiyanasiyana akukhalabe okhulupirika. Tiyeni tizipemphera kuti zimenezi zithandize kuti Mulungu alemekezeke ndiponso kuti anthu ofuna chilungamo ayambe kumulambira.—Sal. 76:8-10.
15. Perekani chitsanzo chosonyeza kuti anthu angayambe kuphunzira Baibulo akaona kuti ndife oona mtima.
15 Anthu amathanso kuyamba kuphunzira Baibulo chifukwa choona kuti ndife oona mtima. (Werengani 2 Akorinto 6:4, 7.) Mwachitsanzo, mlongo wina ali m’basi ankafuna kugula tikiti pamakina ogulitsira matikiti. Koma mayi wina anamuuza kuti asagule tikitiyo chifukwa kaulendoko ndi kakafupi. Ndiyeno mlongoyu anafotokoza kuti ayenera kulipira ngakhale kaulendo katakhala kakang’ono. Mayiyo atatsika, dalaivala anafunsa mlongoyu kuti: “Kodi anti ndinu a Mboni?” Mlongoyu anayankha kuti: “Ee ndine wa Mboni. Kodi mwafunsiranji?” Iye anayankha kuti: “Ndinamva zimene mumakambirana ndi anzanu aja zokhudza kulipira tikiti. Ndikudziwa kuti a Mboni za Yehova ali m’gulu la anthu ochepa amene amachita zimenezi komanso nthawi zonse amakhala oona mtima.” Patapita miyezi yochepa, mlongoyu ali ku msonkhano, munthu wina anabwera n’kumufunsa kuti: “Kodi mukundikumbukira? Ndine dalaivala wa basi amene ndinakufunsani za tikiti zija. Nditaona zimene munachita, ndinaganiza zoyamba kuphunzira Baibulo ndi Mboni za Yehova.” Nthawi zambiri anthu amafuna kuphunzira nafe Baibulo chifukwa choona kuti ndife oona mtima.
KHALIDWE LANU LIZILEMEKEZA MULUNGU NTHAWI ZONSE
16. N’chifukwa chiyani tiyenera kukhala ndi makhalidwe monga kuleza mtima, chikondi ndi kukoma mtima? Perekani chitsanzo cha zimene atsogoleri a zipembedzo zonyenga amachita.
16 Timafunikanso kukhala ndi makhalidwe monga kuleza mtima, chikondi ndiponso kukoma mtima. Anthu akaona kuti tili ndi makhalidwe amenewa angafune kuphunzira za Yehova, zolinga zake ndiponso anthu ake. Khalidwe la Akhristu oona limasiyana kwambiri ndi la anthu amene amangodzionetsera pa maso chabe kuti ndi opembedza. Atsogoleri a zipembedzo ena alemera kwambiri chifukwa chodyera masuku pamutu nkhosa zawo. Iwo amagula nyumba ndi magalimoto odula pogwiritsa ntchito ndalama zimene anthu awo amapereka. Wina mpaka anafika pogulira galu wake kanyumba kokhala ndi makina oziziritsa mpweya. Anthu ambiri amene amati ndi otsatira a Khristu safuna n’komwe ‘kupatsa kwaulere.’ (Mat. 10:8) Mofanana ndi ansembe achinyengo mu Isiraeli, iwo “amaphunzitsa kuti apeze malipiro” ndipo zinthu zambiri zimene amaphunzitsa sizichokera m’Malemba. (Mika 3:11) Khalidwe lotereli silingathandize aliyense kukhala pa ubwenzi ndi Mulungu.
17, 18. (a) Kodi timalemekeza bwanji Yehova tikamasonyeza makhalidwe ake? (b) N’chiyani chimakulimbikitsani kukhalabe odzipereka pa ntchito zabwino?
17 Koma anthu amafuna kuphunzira za Mulungu akamva mfundo zoona za m’Baibulo ndiponso akaona zinthu zabwino zimene timachitira anzathu. Mwachitsanzo, mpainiya wina amene anali mu utumiki anafika panyumba ya mayi wina wachikulire yemwe anali wamasiye. Mpainiyayo anafika pa nthawi imene mayiyo anali pamakwerero kuti asinthe babu la magetsi. Choncho mayiyo sanafune kulankhula naye. Koma m’baleyo anati: “Iii mugwatu mayi. Si bwino kuti mupange nokha zimenezo.” M’baleyo anamuthandiza kusintha babulo n’kumapita. Mwana wa mayiyo atamva, anadabwa kwambiri ndipo anafufuza m’baleyo kuti amuthokoze. Kenako mwanayo anayamba kuphunzira Baibulo.
18 N’chifukwa chiyani inuyo mukufuna kukhalabe odzipereka pa ntchito zabwino? Mwina n’chifukwa chodziwa kuti tikakhala odzipereka mu utumiki ndiponso kuchita zinthu mogwirizana ndi zimene Mulungu amafuna, timalemekeza Yehova komanso timathandiza anthu kuti adzapulumuke. (Werengani 1 Akorinto 10:31-33.) Timadzipereka pa ntchito yolalikira ndiponso kuyesetsa kukhala ndi makhalidwe abwino chifukwa chokonda Yehova ndi anzathu. (Mat. 22:37-39) Tikakhala odzipereka pa ntchito zabwino, timakhala anthu osangalala kwambiri ngakhale panopa. Tikuyembekezera nthawi imene anthu onse adzakhala odzipereka polambira Yehova ndiponso kulemekeza Mlengi wathuyu.


c: text/html

text:
CHUMA CHOPEZEKA M’MAWU A MULUNGU | YESAYA 17-23
Munthu Akamagwiritsa Ntchito Udindo Wake Molakwika Amachotsedwa pa Udindowo
Sebina anali “kapitawo woyang’anira nyumba ya mfumu,” ndipo n’kutheka kuti inali nyumba ya Mfumu Hezekiya. Pa udindo umenewu, iye anali wachiwiri kwa mfumu ndipo ankayenera kuthandiza Aisiraeli.
Sebina ankayenera kusamalira zimene anthu a Yehova ankafunikira
Iye anasonyeza kudzikonda chifukwa anachita zinthu zongofuna kuti atchuke
Yehova anachotsa Sebina pa udindo wake n’kuikapo Eliyakimu
Eliyakimu anapatsidwa “makiyi a nyumba ya Davide,” zomwe zikuimira mphamvu komanso ulamuliro
Taganizirani izi: Kodi Sebina akanagwiritsa ntchito bwanji udindo wake kuti athandize anthu ena?

robotstxt: allowed

filter: keep


text:
4 “Ndiwe wokongola kwabasi,+ wokondedwa wanga. Ndiwe chiphadzuwa. Maso ako ali ngati maso a njiwa+ munsalu yako yophimba kumutuyo.+ Tsitsi lako likuoneka ngati gulu la mbuzi+ zimene zikudumphadumpha potsetsereka kuchokera kudera lamapiri la Giliyadi.+2 Mano ako ali ngati gulu la nkhosa zazikazi zomwe angozimeta kumene,+ zimene zikuchokera kozisambitsa, zonse zitabereka mapasa, popanda imene ana ake afa.3 Milomo yako ili ngati chingwe chofiira kwambiri, ndipo kulankhula kwako n’kosangalatsa.+ M’mbali mwa mutu wako muli ngati khangaza* logamphula pakati, munsalu yako yophimba kumutuyo.+4 Khosi lako+ lili ngati nsanja+ ya Davide. Lili ngati nsanja yomangidwa ndi miyala yokhala m’mizeremizere, yomwe akolekapo zishango 1,000, zishango zonse zozungulira+ za amuna amphamvu.5 Mabere ako awiri+ ali ngati ana awiri aang’ono, ngati ana amapasa a insa yaikazi, amene akudya msipu pakati pa maluwa akutchire.”+6 “Nthawi ya kamphepo kayaziyazi isanakwane+ ndiponso mithunzi isanachoke, ndipita kuphiri la mule ndiponso kuphiri la lubani.”+7 “Ndiwe wokongola paliponse,+ wokondedwa wanga, ndipo mwa iwe mulibe chilema chilichonse.+8 Tiye tichokere limodzi ku Lebanoni, iwe mkwatibwi wanga,+ tiye tichoke ku Lebanoni.+ Utsetsereke kuchokera pamwamba pa phiri la Amana, kuchokera pamwamba pa phiri la Seniri,+ ngakhalenso pamwamba pa phiri la Herimoni.+ Utsetsereke kuchokera m’mapanga a mikango, ndiponso kuchokera kumapiri a akambuku.*9 Wachititsa mtima wanga kugunda, iwe mlongo wanga,+ mkwatibwi wanga.+ Wachititsa mtima wanga kugunda ndi diso lako limodzi lokha,+ ndiponso ndi diso limodzi lokha la mkanda wa m’khosi mwako.10 Chikondi chimene umandisonyeza n’chokoma,+ iwe mlongo wanga, mkwatibwi wanga. Chikondi chimene umandisonyeza n’chabwino kuposa vinyo ndipo kununkhira kwa mafuta ako odzola n’koposa zonunkhira za mitundu yonse.+11 Milomo yako imangokhalira kukha uchi wapachisa,+ iwe mkwatibwi wanga. Uchi+ ndi mkaka zili kuseri kwa lilime lako, ndipo kununkhira kwa zovala zako kuli ngati kununkhira+ kwa nkhalango ya Lebanoni.12 Mlongo wanga, mkwatibwi wanga, ali ngati munda wotchingidwa ndi mpanda.+ Iye ali ngati munda wotchingidwa ndi mpanda, ndiponso ngati kasupe wotsekedwa.13 Khungu lako lili ngati munda wokongola* wokhala ndi mitengo ya makangaza ya zipatso zabwino kwambiri,+ mitengo ya maluwa ofiirira, mitengo ya nado,+14 maluwa a safironi,+ mabango onunkhira,+ sinamoni,+ komanso mitengo yosiyanasiyana ya lubani, mule, aloye,+ ndi zonunkhira zonse zabwino kwambiri.+15 Khungu lako lilinso ngati kasupe wa m’munda, chitsime cha madzi abwino,+ ndiponso timitsinje tochokera ku Lebanoni.+16 Dzuka, iwe mphepo yakumpoto. Bwera, iwe mphepo yakum’mwera.+ Womba pamunda wanga+ kuti kununkhira kwake kumveke.”“Wachikondi wanga alowe m’munda wake kuti adzadye zipatso zake zokoma kwambiri.”
Mawu a M'munsi
^ “Khangaza” ndi mtundu wa chipatso. Ena amati chimanga chachizungu, mwina chifukwa choti njere zake zimaoneka ngati chimanga.


text:
KODI ZINANGOCHITIKA ZOKHA?
Chimene Chimachititsa Kuti Dzombe Lisamawombane Pouluka
DZOMBE limauluka m’magulu ndipo nthawi zina limauluka lokwana 80 miliyoni pa gulu limodzi. Komatu dzombeli siliwombana. Kodi chinsinsi chake chagona pati?
Taganizirani izi: Pakati pa maso a dzombeli pamakhala maselo amene amatumiza uthenga ku ubongo. Dzombe likatsala pang’ono kuwombana ndi linzake, maselowa amatumiza uthenga kumapiko ndi miyendo ndipo izi zimapangitsa kuti dzombelo lichite zinthu mwachangu kuti lisawombane ndi linalo. Uthengawu umayenda mofulumira kwambiri moti inuyo mukaphethira kamodzi, maselowa amakhala atatumiza mauthenga ka 5.
Potengera maso komanso maselo a dzombeli, asayansi apanga loboti imene imatha kuzindikira chinthu chimene chili pafupi pake n’kuchizemba kuti zisawombane. Asayansiwa apanga lobotili pogwiritsa ntchito pulogalamu inayake yapakompyuta. Pofuna kuchepetsa kuwombana kwa magalimoto, akatswiri a sayansi akugwiritsa ntchito luso limeneli n’kumapanga magalimoto okhala ndi loboti yothandiza kuti galimotoyo izizindikira mwachangu kuti yatsala pang’ono kuwombana ndi inzake. Pulofesa wina, wa pa yunivesite ya Lincoln ku United Kingdom, dzina lake Shigang Yue ananena kuti: “Pali zambiri zimene tingaphunzire kuchokera ku tizilombo ting’onoting’ono monga dzombe.”
Kodi inuyo mukuganiza bwanji? Kodi zinangochitika zokha kuti dzombe likhale ndi maselo omwe amatumiza uthenga mofulumira chonchi, kapena pali winawake amene anawapanga?
Onaninso
Katswiri Wopanga Maloboti Akufotokoza za Chikhulupiriro Chake
Massimo Tistarelli akufotokoza chomwe chinamuchititsa kusintha maganizo pa nkhani yoti zamoyo zinachita kusintha.
Kodi Mulungu Alipodi?
Baibulo limayankha mogwira mtima mafunso 5 ofunika kwambiri.


text:
ZITHUNZI ZOFOTOKOZA NKHANI ZA M’BAIBULO
ZITHUNZI ZOFOTOKOZA NKHANI ZA M’BAIBULO
Rahabi Anatsatira Malangizo
Kodi Rahabi anatani kuti apulumuke pamene Aisiraeli ankafuna kuwononga mzinda wa Yeriko? Mukhoza kuwerenga nkhaniyi pawebusaitiyi kapena patsamba limene mwasindikiza.
Zinanso
Adamu ndi Hava Anachita Zinthu Modzikonda
Kodi zotsatira za zimene anasankha kuchita zinali zotani?
Davide Anachita Zinthu Molimba Mtima
N’chiyani chinamuchititsa Davide kukhulupirira kuti akhoza kugonjetsa Goliyati? N’chifukwa chiyani inunso muyenera kulimba mtima kuti muchite zinthu zabwino?
Samueli Anasankha Kutumikira Yehova
Samueli ankaona anthu amene ankatumikira pachihema akuchita zinthu zoipa kwambiri. Kodi n’chiyani chinamuthandiza kupitirizabe kutumikira Yehova pamene anthu ena ankachita zoipa?


text:
ZIMENE ZACHITIKA M’CHAKA CHAPITACHI
Msonkhano Waukulu Kwambiri wa Mboni za Yehova
Msonkhano wapachaka wa Watch Tower Bible and Tract Society of Pennsylvania wa nambala 129, unachitika Loweruka pa October 5, 2013. Anthu okwana 257,294 ochokera m’mayiko 21 anapezekapo kapena kuonerera kudzera pa Intaneti, pa nthawi yomwe msonkhanowu unkachitika. Kenako msonkhanowu anauonetsanso pa vidiyo. Anthu onse amene anaonera msonkhanowu anali ochokera m’mayiko 31 ndipo analipo 1,413,676. Msonkhano wapachakawu unali waukulu kwambiri kuposa misonkhano ina yonse imene inachitikapo m’mbuyomu.
Kuyambira m’ma 1920, tinayamba kulumikiza misonkhano yathu pa telefoni komanso kuiulutsa pa wailesi n’cholinga choti anthu ambiri m’mayiko osiyanasiyana azitha kumvetsera misonkhanoyo. Koma masiku ano kuli Intaneti ndipo ikuthandiza kuti anthu a m’mayiko ndi madera osiyanasiyana, ngakhale akutali kwambiri, azitha kuona ndi kumvetsera misonkhano pa nthawi imene ikuchitika kapena ikangotha kumene.
Panali ntchito yaikulu zedi yokonzekera kuti msonkhanowu udzaonetsedwe. Pa tsiku limene msonkhanowu unachitika komanso pa tsiku lotsatira, abale ena analumikiza makina oonetsera vidiyo pa Intaneti, ndipo ankayendetsa zonse ali ku ofesi ya ku Brooklyn, ku New York. Iwo anaonetsetsa kuti kwa masiku onse awiri, masana ndi usiku womwe, pali anthu amene akuyendetsa zinthu pamakina. Izi zinali choncho chifukwa msonkhanowu unaonetsedwa m’madera ndi mayiko osiyanasiyana ndipo nthawi inali yosiyananso kwambiri.
Onaninso
Zimene Zinachitika pa Msonkhano Wapachaka
—October 2013
Onani zinthu zosangalatsa zimene zinachitika pa msonkhano wapachaka umene unalumikizidwa pa vidiyo ya pa Intaneti, m’malo 1,830 kuzungulira dziko lapansi.


text:
Ntchito Yolalikira ndi Kuphunzitsa Padziko Lonse
PADZIKO LONSE
MAYIKO 239
OFALITSA 8,201,545
MAOLA ONSE AMENE TINATHERA MU UTUMIKI WAKUMUNDA 1,945,487,604
MAPHUNZIRO A BAIBULO 9,499,933
M'CHIGAWO ICHI
Africa
Werengani zimene Mboni za Yehova zachita pophunzitsa anthu ku Angola, Congo (Kinshasa), Ghana, Nigeria, ndi South Africa mu 2014.
North ndi South America
Werengani ntchito yathu yophunzitsa Baibulo ku Argentina, Brazil, Haiti, Paraguay, ndi ku Suriname mu 2014.
Ku Asia ndi ku Middle East
Werengani ntchito ya Mboni za Yehova yophunzitsa anthu ku Indonesia, Mongolia, ku Philippines, ndi ku dziko lina la ku Asia mu 2014.
Europe
Werengani ntchito ya Mboni za Yehova yophunzitsa anthu ku Bulgaria, Finland, Germany, Romania, Russia, Spain ndi ku Sweden mu 2014.
Oceania
Werengani ntchito yathu yophunzitsa anthu ku Kiribati, Marshall Islands, Papua New Guinea ndi ku Vanuatu mu 2014.


text:
JANUARY 27, 2015
KAZAKHSTAN
A Mboni za Yehova Anagawa Baibulo la Chinenero cha Chikazaki Pamsonkhano Komanso Pamwambo Umene Anaitanira Anthu Ambiri
ALMATY, Kazakhstan—Pa September 26 mpaka 28, 2014, a Mboni za Yehova anachita msonkhano wachigawo ndipo anatulutsa Baibulo la Dziko Latsopano la Malemba Opatulika m’Chikazaki. Anthu 3,721 omwe anasonkhana analandira Baibulo latsopanoli.
Katswiri wina wa zinenero za Chitheke, Dr. Alexander Garkavets, anafotokozapo zokhudza Baibulo la Dziko Latsopano la Chikazaki. Iye anati: “A Mboni anagwira ntchito yotamandika zedi ngakhale kuti anali ndi zipangizo zochepa zothandiza kumasulira Baibulo m’Chikazaki. Tikuwayamikira kwambiri chifukwa chakuti mfundo zochokera m’Baibulo la Chingelezi azimasulira m’njira yomveka bwino m’Baibulo la Chikazaki. Baibulo la Dziko Latsopano alimasulira mogwizana ndi m’mene anthu akulankhulira chinenerochi panopa ndipo anthu ambiri akulimvetsa mosavuta.”
Ofesi ya Mboni za Yehova m’dzikoli inakonza zoti mlungu wotsatira pa October 3, anthu adzaone malo pa ofesiyi ndipo patsikulo anagawanso Baibulo latsopanoli. Wailesi ina ya m’dzikoli inaulutsa zokhudza tsiku lapaderali ndipo inati: “Kumalowa kunapita akuluakulu a mzinda wa Akimat, motsogoleredwa ndi bambo Nurzhan Zhaparkul omwe ndi woyang’anira zinthu zokhudza zipembedzo, kunapitanso oimira akazembe, akatswiri amaphunziro azipembedzo ndi anthu enanso.” (Radio Azattyq) Bambo Zhaparkul ananena kuti: “A Mboni za Yehova anatilandira ndi manja awiri ku ofesi yawo ya ku Almaty. Tikuyamikira kwambiri zimene a Mboni anachitazi ndipo zitithandiza pa ntchito yathu.”
Bambo Polat Bekzhan omwe ndi mneneri wa Mboni za Yehova ku Kazakhstan, ananena kuti: “Tinasangalala kwambiri kuona anthu ambiri atabwera ku msonkhano wachigawo chaka chino ndiponso kuona mmene asangalalira atalandira Baibulo la m’chinenero cha Chikazaki. Tinkafuna kuti akuluakulu aboma, atolankhani ndiponso anthu ena akhale ndi mwayi wodziwa bwino zimene a Mboni za Yehova amachita ndipo tinasangalala kwambiri kuona kuti cholinga chathuchi chinakwaniritsidwa.”
Lankhulani Ndi:
Kuchokera Kumayiko Ena: J. R. Brown, Office of Public Information, tel. +1 718 560 5000
Kazakhstan: Polat Bekzhan, tel. +7 727 232 36 62


text:
Zimene Achinyamata Amadzifunsa
Kodi Zinthu Zinachita Kulengedwa?—Gawo 3: N’chifukwa Chiyani Ndiyenera Kukhulupirira Kuti Zinthu Zinachita Kulengedwa?
“Ukamakhulupirira zoti zinthu zinachita kulengedwa, anthu angaganize zoti ndiwe wosachangamuka. Angamaone kuti ukungokakamira zimene makolo ako anakuphunzitsa uli mwana, kapena ukungokhulupirira zinthu zopanda umboni zimene zipembedzo zimaphunzitsa.”
—Jeanette.
Kodi mukugwirizana ndi maganizo a Jeanette? Ngati ndi choncho, mwina mungayambe kukayikira zimene mumakhulupirira zoti zinthu zinachita kulengedwa. Ndipotu palibe munthu amene amafuna kuti azioneka ngati mbuli. Ndiyeno mungatani kuti muthane ndi maganizo amenewa?
N’chifukwa chiyani ena amaopa kuvomereza zoti zinthu zinachita kulengedwa?
1. Ngati ukukhulupirira zoti zinthu zinachita kulengedwa, anthu ena angaganize kuti ukutsutsana ndi sayansi.
“Aphunzitsi athu ananena zoti anthu omwe amakhulupirira zoti zinthu zinachita kulengedwa ndi opanda nzeru. Anthuwo amangokhulupirira kuti zinthu zinachita kulengedwa chifukwa sangathe kufotokoza mmene zinthu m’dzikoli zinayambira komanso mmene zimayendera.”
—Maria.
Zimene muyenera kudziwa: Anthu ena amanena zimenezi chifukwa choti sadziwa zoti akatswiri ena asayansi otchuka kwambiri, monga Galileo ndi Isaac Newton, ankakhulupirira zoti kuli Mlengi. Ndipotu zimene akatswiriwa ankakhulupirira sikuti ndi zotsutsana ndi sayansi. Masiku anonso, asayansi ena amakhulupirira zoti zinthu zinachita kulengedwa ndipo amaona kuti zimenezi sizikutsutsana ndi sayansi.
Tayesani izi: Lembani mawu akuti (limodzi ndi mitengero) “akufotokoza za chikhulupiriro chake” m’kabokosi kofufuzira pa LAIBULALE YA PA INTANETI ya Watchtower kuti muone zitsanzo za anthu ena amene ndi madokotala kapena asayansi omwe amakhulupirira zoti zinthu zinachita kulengedwa. Onani chimene chinawathandiza kuti ayambe kukhulupirira zimenezi.
Mfundo yofunika kwambiri: Kukhulupirira zoti zinthu zinachita kulengedwa sikuchititsa munthu kuti azidana ndi sayansi. Ndipotu ngati munthu ataphunzira zinthu zambiri zachilengedwe m’dzikoli angayambe kukhulupirira kwambiri zoti zinthuzo zinachita kulengedwa.
2. Ngati ungamakhulupirire zimene Baibulo limanena zoti zinthu zinachita kulengedwa, anthu ena angaganize kuti umangokakamira zimene zipembedzo zimaphunzitsa.
“Anthu ambiri amakhulupirira zoti zinthu zinangokhalako zokha, osati zinachita kulengedwa. Iwo amaona kuti nkhani ya m’buku la Genesis ndi yongopeka.”
—Jasmine.
Zimene muyenera kudziwa: Kawirikawiri anthu amakhulupirira zinthu zosiyanasiyana koma zolakwika zokhudza nkhani ya m’Baibulo yonena za kulengedwa kwa zinthu. Mwachitsanzo, anthu ena amanena zoti dzikoli linalengedwa chaposachedwapa, komanso kwa masiku 6 enieni okhala ndi maola 24 tsiku lililonse. Koma m’Baibulo mulibe mfundo zimenezi.
Lemba la Genesis 1:1 linanena momveka bwino kuti: “Pa chiyambi, Mulungu analenga kumwamba ndi dziko lapansi.” Izi sizikutsutsana ndi umboni umene asayansi apeza, wakuti dziko lapansili lakhalapo kwa zaka mabiliyoni ambirimbiri.
Mawu akuti “tsiku” amene agwiritsidwa ntchito m’buku la Genesis angatanthauze nthawi yaitali. Mwachitsanzo, pa Genesis 2:4, mawu akuti “tsiku” agwiritsidwa ntchito ponena za masiku onse 6 amene zinthu zinalengedwa.
Mfundo yofunika kwambiri: Nkhani ya m’Baibulo yonena za kulengedwa kwa zinthu ndi yogwirizana ndi mfundo zolondola zokhudza sayansi.
Ganizirani zimene mumakhulupirira
Sikuti munthu angafunike kumangokhulupirira zoti zinthu zinachita kulengedwa popanda umboni. Koma munthuyo angafunike kuganizira mwakuya umboni wamphamvu umene ulipo. Taganizirani izi:
Chinthu chilichonse chogometsa chimene mungaone pamoyo wanu chimakhala choti chinapangidwa ndi winawake. Mwachitsanzo, mukaona zinthu ngati kamera, ndege, kapena nyumba, mumadziwa kuti zinthuzo si zinangokhalapo zokha koma zinachita kupangidwa. Bwanji osagwiritsanso ntchito mfundo yomweyi mukaona zinthu zogometsa monga diso la munthu, mbalame yomwe ikuuluka, kapena dziko lathu lapansili?
Zoti muganizire: Nthawi zambiri akatswiri opanga zinthu amapanga zinthuzo potsanzira zinthu zachilengedwe zimene aona, ndipo amafuna anthu ena adziwe zinthu zimene apangazo komanso aziwapatsa ulemu. Ngati anthu amene apanga zinthu pokopera zachilengedwe amapatsidwa ulemu, kodi mukuona kuti zingakhale zomveka kuti anthu asamavomereze zoti zinthu zogometsa za m’chilengedwechi zinachita kulengedwa, komanso asamapereke ulemu kwa Mlengi wa zinthu zonsezi?
Zimene Zingakuthandizeni kudziwa kuti zinthu zinachita kulengedwa
Kuunika mozama umboni umene uli m’zinthu zachilengedwe kungakuthandizeni kuti muzikhulupirira kwambiri zoti zinthu zinachita kulengedwa.
Tayesani izi: Lembani mawu akuti (osaiwala mikutira mawuyo) “kodi zinangochitika zokha” m’kabokosi kofufuzira pa LAIBULALE YA PA INTANETI ya Watchtower. Mukatero muona mitu yambirimbiri ya nkhani zakuti, “Kodi Zinangochitika Zokha?” zimene zinatuluka mu Galamukani! ndipo sankhani nkhani imene yakusangalatsani. Pa nkhani iliyonse, pezani mbali yochititsa chidwi kwambiri ya chinthu chachilengedwe chimene akuchifotokozacho. Kodi zimenezo zikukuthandizani bwanji kukhulupirira zoti zinthu zinachita kulengedwa ndi Mlengi wanzeru?
Fufuzani mozama: Gwiritsani ntchito nkhani zotsatirazi zochokera m’magazini a Galamukani! kuti mufufuze umboni wamphamvu wotsimikizira kuti zinthu zinachita kulengedwa.
Galamukani! February 2009
Dziko lili pamalo abwino kwambiri ndipo lili ndi zonse zofunikira kuti zinthu zamoyo zizikhalapo.
—Onani tsamba 3.
Galamukani! September 2006
Zinthu zachilengedwe zimasonyeza kuti zinachita kupangidwa mwaluso.
—Onani tsamba 24 mpaka 25.
Nkhani ya m’buku la m’Baibulo la Genesis, yonena za kulengedwa kwa zinthu ndi yogwirizana ndi sayansi.
—Onani tsamba 18 mpaka 20.
Zinthu zamoyo ndi zogometsa kwambiri, moti n’zosamveka kunena kuti zinangokhalako zokha.
—Onani tsamba 4 mpaka 7.
-
Zinthu zonse zamoyo sizinachite kusintha kuchokera ku chinthu chimodzi chamoyo. Zinthu zakufa zakale zikusonyeza kuti mitundu yonse ikuluikulu ya zinyama inakhalapo mwadzidzidzi, osati inachita kusintha mwa pang’onopang’ono.
—Onani tsamba 13 mpaka 17.
Galamukani! February 2010
Sizikanatheka kuti zinthu zopanda moyo zisinthe mwadzidzidzi n’kupanga zinthu zamoyo.
—Onani tsamba 23.
Galamukani! November 2011
DNA imasunga zinthu zochuluka zedi kuposa zimene zingasungidwe m’makompyuta apamwamba kwambiri.
—Onani tsamba 4 mpaka 6.
-
“Zinthu zachilengedwe, monga zinyama komanso zinthu zakuthambo, zimandithandiza kukhulupirira zoti kuli Mulungu. Zinyama zimachita zinthu mwadongosolo. Nazonso zinthu zakuthambo zinaikidwa m’malo awo mwadongosolo kwambiri.”
—Thomas.
Onaninso
Kodi Baibulo Limanena Zotani Zokhudza Chilengedwe?
Baibulo limafotokoza za masiku 6 amene Mulungu analenga zinthu. Kodi masiku amenewa anali a maola 24?
Chilengedwe Chimatithandiza Kukhulupirira Kwambiri Mulungu
Nkhaniyi itithandiza kuti tizikhulupirira kwambiri Mlengi komanso kuti tithandize ena kumudziwa bwino.
Kodi Mulungu Ali ndi Cholinga Chotani Chokhudza Dziko Lapansili?
Baibulo limafotokoza chifukwa chake Mulungu analenga dzikoli, nthawi imene mavuto adzathe, mmene zinthu zidzakhalire padzikoli komanso anthu amene adzakhale m’dziko la paradaiso.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
38 Ndiyeno Sefatiya mwana wa Mateni, Gedaliya mwana wa Pasuri, Yukali+ mwana wa Selemiya ndi Pasuri mwana wa Malikiya+ anamva mawu onse amene Yeremiya anali kuuza anthu onse+ kuti:
2 “Yehova wanena kuti, ‘Amene adzapitirize kukhala mumzinda uno adzafa ndi lupanga,+ njala yaikulu+ kapena mliri.+ Koma amene adzadzipereke kwa Akasidi adzakhala ndi moyo. Adzapulumutsa moyo wake, sadzafa ayi.’+
3 Yehova wanena kuti, ‘Mzinda uno udzaperekedwa ndithu m’manja mwa gulu lankhondo la mfumu ya Babulo, ndipo mfumuyo idzaulanda ndithu.’”+
4 Pamenepo akalonga anayamba kuuza mfumu kuti: “Chonde lolani kuti munthu uyu aphedwe,+ chifukwa iye akufooketsa amuna ankhondo amene atsala mumzinda uno, pamodzi ndi anthu onse, mwa kuwauza mawu amenewa.+ Munthu ameneyu sakuwafunira mtendere anthuwa, koma akuwafunira tsoka.”
5 Ndiyeno Mfumu Zedekiya inawayankha kuti: “Taonani! Iye ali m’manja mwanu. Palibe chimene ine mfumu ndingachite motsutsana nanu.”+
6 Chotero iwo anagwira Yeremiya ndi kumuponya m’chitsime cha Malikiya+ mwana wa mfumu, chimene chinali m’Bwalo la Alonda.+ Iwo anatsitsira Yeremiya m’chitsimemo ndi zingwe. M’chitsimemo munalibe madzi koma munali matope, ndipo Yeremiya anayamba kumira m’matopemo.+
7 Tsopano Ebedi-meleki Mwitiyopiya,+ amene anali nduna m’nyumba ya mfumu, ndipo pa nthawiyo anali m’nyumbamo, anamva kuti Yeremiya amuponya m’chitsime. Apa n’kuti mfumu itakhala pansi ku Chipata cha Benjamini.+
8 Choncho Ebedi-meleki anatuluka m’nyumba ya mfumuyo ndipo anapita kwa mfumu kukaiuza kuti:
9 “Inu mbuyanga mfumu, zimene anthu awa achitira mneneri Yeremiya ndi zoipa, chifukwa amuponya m’chitsime, ndipo afera momwemo+ chifukwa cha njala,+ pakuti mkate watheratu mumzindawu.”
10 Pamenepo mfumu inalamula Ebedi-meleki Mwitiyopiya kuti: “Tenga amuna 30 kunoko, ndipo mukamutulutse mneneri Yeremiya m’chitsimemo asanafe.”+
11 Chotero Ebedi-meleki anatenga amunawo ndipo iye analowa m’nyumba ya mfumu, kumunsi kwa malo osungirako chuma.+ Kumeneko anatenga nsanza ndi zidutswa zotha ntchito zansalu. Zimenezi anazitsitsira m’chitsime kwa Yeremiya+ pogwiritsa ntchito zingwe.
12 Ndiyeno Ebedi-meleki Mwitiyopiya anauza Yeremiya kuti: “Kulunga zingwezo ndi nsanza komanso ndi zidutswa za nsalu ndipo uziike m’khwapa.” Yeremiya anachitadi zomwezo.+
13 Zitatero anatulutsa Yeremiya m’chitsimemo ndi zingwe. Ndipo Yeremiya anapitiriza kukhala m’Bwalo la Alonda.+
14 Ndiyeno Mfumu Zedekiya inatumiza anthu kuti akatenge mneneri Yeremiya ndi kubwera naye kwa iye+ pakhomo lachitatu+ la m’nyumba ya Yehova.+ Yeremiya atafika, mfumu inamuuza kuti: “Ndikufuna ndikufunse. Usandibisire kalikonse.”+
15 Pamenepo Yeremiya anauza Zedekiya kuti: “Kodi ndikakuuzani simundipha? Komanso ndikakulangizani, simundimvera ayi.”+
16 Mfumu Zedekiya inalumbira kwa Yeremiya, ali pamalo obisika kuti: “Pali Yehova Mulungu wamoyo, amene amatipatsa moyo,+ sindikupha ndipo sindikupereka m’manja mwa anthu awa amene akufuna moyo wako.”+
17 Pamenepo Yeremiya anauza Zedekiya kuti: “Yehova Mulungu wa makamu,+ Mulungu wa Isiraeli,+ wanena kuti, ‘Mukadzipereka kwa akalonga a mfumu ya Babulo,+ mudzakhalabe ndi moyo ndipo mzinda uwu sadzautentha, komanso inuyo ndi banja lanu mudzakhalabe ndi moyo.+
18 Koma ngati simudzadzipereka kwa akalonga a mfumu ya Babulo, ndiye kuti mzinda uno udzaperekedwa m’manja mwa Akasidi ndipo adzautentha.+ Inuyo simudzapulumuka m’manja mwawo.’”+
19 Ndiyeno Mfumu Zedekiya inauza Yeremiya kuti: “Ndikuopa Ayuda amene athawira kwa Akasidi.+ Ndikuopa kuti Akasidi andipereka m’manja mwawo ndipo Ayudawo andizunza.”+
20 Koma Yeremiya anati: “Sadzakuperekani m’manja mwawo mwa njira imeneyo. Chonde, mverani mawu a Yehova amene ndikukuuzani. Mukatero, zinthu zidzakuyenderani bwino+ ndipo mudzakhalabe ndi moyo.
21 Koma ngati mukukana kutuluka+ kuti mukadzipereke, Yehova wandisonyeza izi:
22 Taonani! Akazi onse amene atsala m’nyumba ya mfumu ya Yuda+ akutuluka nawo panja kupita nawo kwa akalonga a mfumu ya Babulo,+ ndipo akaziwo akunena kuti,
‘Amuna amene unali kukhala nawo pa mtendere akunyengerera+ ndipo akugonjetsa.+
Achititsa kuti mapazi ako amire m’matope ndipo iwo abwerera ndipo akusiya.’+
23 “Akazi anu onse ndi ana anu aamuna akutuluka nawo panja kupita nawo kwa Akasidi, ndipo inuyo simudzapulumuka m’manja mwa Akasidiwo,+ koma dzanja la mfumu ya Babulo lidzakugwirani. Mzinda uno adzautentha chifukwa cha inu.”+
24 Pamenepo Zedekiya anauza Yeremiya kuti: “Munthu aliyense asadziwe zimenezi, kuti usafe.
25 Ngati akalonga+ angamve kuti ndalankhula nawe, ndipo abwera kwa iwe ndi kukuuza kuti, ‘Chonde tiuze, unali kulankhula zotani ndi mfumu? Usatibisire kalikonse, ndipo sitikupha. Nanga mfumu yakuuza chiyani?’
26 Uwauze kuti, ‘Ndinali kupempha mfumu kuti indikomere mtima, ndipo isandibwezere kunyumba ya Yehonatani+ chifukwa ndingakafere kumeneko.’”
27 Patapita nthawi, akalonga onse anafika kwa Yeremiya ndipo anayamba kumufunsa mafunso. Yeremiya anawayankha mogwirizana ndi mawu onsewa amene mfumu inamulamula.+ Choncho akalongawo anakhala chete pamaso pake chifukwa sanamve zimene anakambirana.
28 Yeremiya anapitirizabe kukhala m’Bwalo la Alonda+ kufikira tsiku limene Yerusalemu analandidwa.+ Mawu a Yeremiya anakwaniritsidwadi pamene Yerusalemu analandidwa.+
Patsani ena
Patsani ena
Yeremiya 38
Baibulo la Dziko Latsopano la Malemba Opatulika
https://www.jw.org/finder?docid=1011452&Book=24&Chapter=38&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D24%26Chapter%3D38%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
‘Yendani mwa Chikhulupiriro, Osati mwa Zooneka ndi Maso’
Pa nthawiyi n’kuti asilikali a Roma akubwerera kwawo ndipo sanawononge mzinda wa Yerusalemu. Ndiyeno panali mabanja awiri Achikhristu amene anafunika kusankha zinthu mwanzeru. Kodi iwo anamvera mawu a Yesu n’kuthawira kudziko lachilendo kusiya zinthu zawo zonse? Inali nkhani yosankha moyo kapena imfa. Zochitika zimene zikusonyezedwa m’vidiyoyi zinalembedwa m’Baibulo, ndipo ngakhale mabuku a mbiri yakale amatsimikizira kuti zinachitikadi. Pofuna kusonyeza mmene zinthu zinachitikira, malo ena ndi ena akusonyeza anthu akumenyana, komabe cholinga chathu si kungosangalatsa anthu ayi koma kusonyeza mmene moyo wa Akhristu unalili pa nthawi imeneyo.


text:
Kodi Nkhani Zokhudza Moyo wa Yesu Zinalembedwa Liti?
Yankho la m’Baibulo
Ponena za nkhani imene analemba yokhudza moyo wa Yesu, mtumwi Yohane anati: “
Munthu amene anaona zimenezo akuchitira umboni, ndipo umboni wakewo ndi woona. Munthu ameneyu akudziwa kuti amanena zoona, kuti inunso mukhulupirire.”—Yohane 19:35.
Pali chifukwa chinanso chimene tiyenera kukhulupirira nkhani za m’mabuku a Uthenga Wabwino zimene zinalembedwa ndi Mateyu, Maliko, Luka ndi Yohane. Chifukwa chake n’chakuti iwo analemba nkhanizo pa nthawi imene anthu ambiri omwe anaona ndi maso zimene analembazo, anali adakali moyo. Malinga ndi maumboni ena, buku la Uthenga Wabwino la Mateyu linalembedwa mu 41 C.E., patangopita zaka 8 zokha kuchokera pamene Khristu anamwalira. Akatswiri ena a Baibulo amati bukuli linalembedwa nthawi ina m’tsogolo. Komabe, pafupifupi akatswiri onse a Baibulo amavomereza kuti mabuku onse a Malemba Achigiriki (Chipangano Chatsopano) analembedwa m’nthawi ya atumwi.
Panali anthu ambiri omwe analipo pamene Yesu anali ndi moyo padziko lapansi, pa nthawi imene anaphedwa ndiponso pamene anaukitsidwa. Anthu amenewa akanatha kutsutsa nkhani za m’mabuku a Uthenga Wabwino zikanakhala kuti nkhanizo sizinali zolondola. Mwachitsanzo, pulofesa Frederick F. Bruce ananena kuti: “
Umboni wamphamvu pa nkhani imeneyi ndi zimene atumwi ananena polalikira. Iwo ankadziwa zoti anthu amene ankamvetserawo ankadziwanso zinthu zokhudza Yesu zimene atumwiwo ankalalikira. N’chifukwa chake iwo atanena kuti ‘ife ndife mboni za choonadi chimenechi,’ ananenanso kuti ‘monga mmene inunso mukudziwira’ (Machitidwe 2:22).”


text:
Kusankha m'malo oyenera denga wokalamba – kapena kuti akusankha bwino kwa nyumba yatsopano – ndi kovuta. The wangwiro denga njira yothetsera nyumba ina ikhoza kukhala njira koipa kwa wina msewu. Ndicho chifukwa palibe nyumba ziwiri ndendende omwe, ngakhale amafanana mzake. Nanga inu musankha denga, anapatsidwa zonse zimene pamsika? Mukhoza kuyamba ndi pomufunsa mafunso, pamaso mungasankhe denga, ndi denga womanga kapena Mlengi.
1. ndi nyumba iyi ndi ntchito mfundo zomwe?
Pamaso mafoni tapangidwa Detroit Zofolerera Service, katunduyo woyamba adiresi ndi kampani ntchito mawu monga anafotokoza kuti nyumbayo.
Muyenera kudziwa zambiri za nyumbayo ndi tsogolo lake ngati n'kotheka.
Kodi dongosolo denga kampani kukhala nyumba iyi ndi mbali ya chuma chake malo lotsatira 10 kuti 20 zaka? Kodi pali zolinga aliyense kum'kulitsa posachedwapa, kapena kusintha ntchito? Kodi kukhalamo ake panopa ndi m'tsogolo, amafuna kutchinjiriza, zofunika zokongoletsa ndi ngakhale ndandanda yokonza kwa zipangizo padenga?
Yambani mafunso anu ndi nyumba kupita ku ntchito.
Mwachitsanzo, monga makampani zambiri Londolani opaleshoni 24 hours tsiku, masiku asanu ndi awiri pa mlungu kukwaniritsa makasitomala lonse, pakati deta sayenera amachichita ndi padenga kutayikira. Water pa makompyuta ambiri limatchula tsoka.
Zogwiritsira wapadera nkhawa otani nyengo kuzirala amphamvu. Kodi denga zimathandiza kuti ndalama mpweya ndi kuthana ndi mavuto ena ofunika? Ndi mbali ya pulogalamu okwana mphamvu? Pali nkhawa kukula za zilumba kutentha m'tawuni. Kuganizira, madenga woyera akhala chidwi m'madera amenewa chifukwa ochepa. Iwo kusunga nyumba ozizira, kuchepetsa mpweya komanso kuchepetsa kutentha Mumakonda chilengedwe ozungulira.
2. Kodi thupi ndi zinthu zina zimakhudza denga dongosolo kusankha?
You need to examine building codes, weather trends, topography – even the direction the building faces.
Pankhani denga m'malo, muyenera kutchula makhalidwe a denga dera palokha. Ndi bwino tsatanetsatane denga za msinkhu, mawonekedwe, otsetsereka, sitimayo yomanga, m'mphepete Lofotokoza, protrusions, padenga mwayi ndipo alipo dongosolo denga. Pamodzi ndi mfundo yaikulu yakuti, muyenera kupeza chifukwa denga original salinso chokwanira.
3. Kodi kusintha-Kakhungu denga options zilipo?
The most common is EPDM, often referred to as “rubber roofing.”
Hypalon thermoplastic kwayambira thermoplastic ndi, koma mankhwala pa nthawi kukhala thermoset.
Kusinthidwa phula nembanemba kutchula chiphunzitso ndi prefabrication ubwino kusintha-Kakhungu denga ndi ena mwa mwambo njira unsembe ntchito anamanga-mmwamba denga. Kusinthidwa mapepala phula ndi makina sanangopeka, wapangidwa ndi phula lomwe kusinthidwa ndi mphira kapena mapulasitiki polima kuwonjezera kusinthasintha, ndi pamodzi ndi zolimba kwa mphamvu adawonjeza bata.
4. Amene mtundu wa Kakhungu ndi dongosolo ubwenzi zabwino amange?
Pali zinthu zambiri kudziwa dongosolo zabwino nyumba makamaka. Pakuti nyumba zambiri, pali zingapo zimene mungachite ndi ubwino zimene ayenera amtengo ntchito mawu Malo a. chigamulo asayesedwe kokha pamaziko a mtengo. tiganizira zina zofunika kwa nembanemba akumanga kutalika, kukhudzana mphepo, zasinthadi denga magalimoto ndi aesthetics.
Another alternative is the fully adhered system, in which the membrane is attached to the prepared substrate using a specified adhesive.
Anthu wokhuzidwa ndi kumangirira aesthetics, nembanemba akuda akhoza amathandiza wokongola maonekedwe nyumbayi.
5. Kodi onse denga chuma kwa malo ntchito kunyamula chizindikiro up?
If not, specify that it must. This is the only way you can guarantee that the roofing materials installed on your roof are the same materials tested by Underwriter’s Laboratories.
Onetsetsani kuti mankhwala ukukwera ndi mankhwala enieni amene anayesedwa. Simufuna chinachake kuti ndi ofanana koma si wolingana. Kuyang'ana chizindikiro pa malo ntchito ndi kuonetsetsa zigawo zikuluzikulu zonse za dongosolo amayesedwa pamodzi. Mukufuna nembanemba anayesedwa ndi kutchinjiriza amene mumamwa pa nyumba yanu.
6. Kodi dongosolo amafuna mphepo kulimbikitsa mlingo?
Wind kulimbikitsa kuwonongeka kungakhale kwambiri komanso chamtengo. Anabvomerezedwa ndi makampani muyezo ndi, American Society la Civil Akatswiri Standard 7-95, “Osachepera Design katundu chifukwa ndi nyumba Other,” angagwiritsidwe ntchito kudziwa zone mphepo ya nyumba. Wind kulimbikitsa kuyezetsa, monga kuti anachita pa Factory nonse kapena Underwriters Laboratories, angagwiritsidwe ntchito kudziwa kuti anasankha denga dongosolo amakumana kapena kuposa m'deralo amafuna mphepo kulimbikitsa.
7. Kodi dongosolo anamaliza kuwonjezera akufa katundu kulemera kwa dongosolo denga?
Posankha njira iliyonse reroofing, Malo wamkulu ayenera kudziwa katundu mwankhanza mphamvu denga sitimayo kuonetsetsa ufulu kusintha-Kakhungu njira amasankhidwa. Zomangamanga latsopano, ndalama mu structural zitsulo zambiri mwana'yo khazikitsa mmodzi wa a mbandakucha kusintha-Kakhungu.
A ballasted roof may be the best choice for a given facility.
8. ndi ukatswiri ndi ndalama mphamvu ya womanga denga mukuganiza chiyani?
Denga omanga ayenera kusankhidwa ndi osamala. Kumayambiriro zipangizo zatsopano denga ndi njira ntchito mkati kale 10 zaka kwachititsa kuti zinthu zisinthe. A akatswiri denga womanga ayenera bwino osiyanasiyana kachitidwe denga, kukuthandizani kusankha bwino kwa malo anu, zochokera bajeti.
Insist the contractor supply you with copies of insurance certificates that verify workers’ compensation and general liability coverages.
The unsembe wa machitidwe osiyana denga zimasiyanasiyana kwambiri. Education ndi maphunziro ndi zinthu zofunika kwambiri mu unsembe wa kachitidwe denga. Onetsetsani denga womanga mungasankhe wakhala maphunziro zambirimbiri kupitirirabe pa dongosolo kuti anaika.
The quality of workmanship is crucial to good roof performance.
9. Kodi koyenera ndi amene?
Pali mitundu iwiri zoyamba za zitsimikizo denga. chitsimikizo womanga ndi ambiri chimakwirira chipango. chitsimikizo Mlengi wa chimakwirira osachepera zipangizo, Koma ambiri kugula zinthu zina. Ngakhale chitsimikizo Mlengi ndi yotakata, izo bwinobwino kukutetezani ngati denga osayika.
Powerenga ndi kumvetsa chitsimikizo aliyense denga anapereka ndipo onani zomwe zikanati achabe izo. Mwachitsanzo, ndi zosatheka kupewa madzi onse ponded. madzi Ponded bwino zimayamba ndi yatsekera denga kuda kapena kuchimwa kwa denga ngalawa pakati pa mizati thandizo. Moyenera denga yokonza zingathandize kutsimikizira kuti chitsimikizo akhala chomveka. Kudziwa chinenero chitsimikizo kuti voids talonjezedwa.
A lililonse yokonza pulogalamu tichipeza zambiri zithunzi Kupenda dongosolo denga, mwamsangamsanga, kutchinjiriza ndi mbali chikugwirizana ndi kuzindikira kuthekera mbali iliyonse vuto.
10. Pambuyo denga waikidwa, chimene pambuyo utumiki ndi maphunziro mapulogalamu ziti zomwe gulu maofesi kasamalidwe?
maphunziro enieni ndi kuthandiza kumanga eni ndi maofesi oyang'anira kudziwa zambiri za machitidwe osiyanasiyana denga, zipangizo ndi mbali; kutchinjiriza ndi chowonjezera mankhwala; zinthu denga kapangidwe; womanga kusankha; zitsimikizo ndi tiganizira yokonza.
Article Source: HTTP://EzineArticles.com/expert/Julian_Arhire/94516
Article Source: HTTP://EzineArticles.com/6336340


text:
Nyimbo.98 IMBIRANI Yehova nyimbo yatsopano,+Pakuti zimene wachita ndi zodabwitsa.+Dzanja lake lamanja, ndithu mkono wake woyera, wabweretsa chipulumutso.+2 Yehova wachititsa chipulumutso chake kudziwika.+Chilungamo chake wachisonyeza ku mitundu ya anthu.+3 Iye wakumbukira lonjezo lake losonyeza kukoma mtima kosatha ndi kukhulupirika kwake ku nyumba ya Isiraeli.+Malekezero onse a dziko lapansi aona chipulumutso cha Mulungu wathu.+4 Fuulirani Yehova mosangalala chifukwa wapambana, inu nonse anthu a padziko lapansi.+Kondwerani, fuulani mosangalala ndi kuimba nyimbo zomutamanda.+5 Imbirani Yehova nyimbo zomutamanda ndi zeze,+Muimbireni nyimbo ndi zeze ndi kumutamanda ndi nyimbo zokoma.+6 Fuulani mwa kuimba malipenga ndi mphalasa.*+Fuulani mosangalala pamaso pa Mfumu Yehova, chifukwa wapambana.7 Nyanja ndi zonse zili mmenemo zichite mkokomo,+Chimodzimodzinso mtunda ndi zonse zokhala kumeneko.+8 Mitsinje iwombe m’manja,Mapiri onse afuule pamodzi mokondwera pamaso pa Yehova.+9 Pakuti iye wabwera kudzaweruza dziko lapansi.+Adzaweruza dziko mwachilungamo,+Ndipo adzaweruza mitundu ya anthu molungama.+
Mawu a M'munsi
^ “Mphalasa” ndi lipenga lopangidwa ndi nyanga ya nkhosa.


text:
ZOCHITIKA PADZIKOLI
Nkhani Zokhudza Mabanja
Masiku ano mabanja akukumana ndi mavuto ambiri. Komatu m’Baibulo muli malangizo othandiza kuti mabanja aziyenda bwino.
Africa
Bungwe Loona za Umoyo Padziko Lonse limanena kuti amayi ayenera kuyamba kuyamwitsa ana awo pasanathe ola limodzi mwanayo atangobadwa. Limanenanso kuti ayenera kupitiriza kuyamwitsa mwanayo mwakathithi kwa miyezi 6. Ngakhale kuti bungweli limalimbikitsa zimenezi, nthambi ina ya bungwe la UNICEF yoona za chakudya chopatsa thanzi inanena kuti amalonda akuchititsa anthu kuganiza kuti “mkaka wochita kugula ndi wabwino kwambiri kuposa mkaka wa m’mawere.”
ZIMENE BAIBULO LIMANENA: “Munthu amene sadziwa zinthu amakhulupirira mawu alionse, koma wochenjera amaganizira za mmene akuyendera.”—Miyambo 14:15.
Canada
Akatswiri ena a mumzinda wa Montreal atachita kafukufuku, anapeza kuti ana amene makolo awo amangowapanikiza ndi malamulo okhwima koma osawasonyeza chikondi, akhoza kudzakhala onenepa kwambiri. Ananena kuti pafupifupi ana 30 pa 100 alionse omwe ali ndi makolo oterewa adzakhala ndi vuto lonenepa kwambiri poyerekeza ndi ana omwe makolo awo amapeza nthawi yowalangiza komanso kuwasonyeza kuti amawakonda.
KODI MUKUDZIWA? Baibulo linapereka kalekale malangizo othandiza makolo kulera bwino ana awo.—Akolose 3:21.
Netherlands
Kafukufuku wina amene anachitika m’dzikoli, anasonyeza kuti mabanja amene makolo onse awiri amagwira ntchito, ndipo amagawa bwino nthawi yochita zinthu zakuntchito komanso zapakhomo, amacheza bwino ndi ana awo. Lipotilo linasonyeza kuti izi ndi zosiyana kwambiri ndi makolo omwe sagawa bwino nthawi yawo. Mwachitsanzo, linanena kuti makolo amene amalandira mafoni akuntchito pa nthawi imene ali kunyumba, amalephera kupeza nthawi yocheza ndi ana awo.
TAGANIZIRANI IZI: “Chilichonse chili ndi nthawi yake.”—Mlaliki 3:1.
Onaninso
Banja Lanu Likhoza Kukhala Losangalala
Mukhoza kukhala ndi banja losangalala mukamatsatira mfundo za m’Baibulo.


text:
CHIGAWO 1
Kodi Mulungu Amalankhula Nafe Motani?
Mulungu amalankhula nafe kudzera m’Baibulo. 2 Timoteyo 3:16
Mulungu woona anathandiza anthu kuti alembe maganizo ake m’buku limodzi lopatulika. Buku limeneli ndi Baibulo. M’Baibulo muli zinthu zofunika kwambiri zimene Mulungu amafuna kuti muzidziwe.
Mulungu amadziwa zinthu zimene zingatithandize, ndipo iye ndi amene angatipatse nzeru. Choncho ife tingakhale anzeru tikamamvetsera zimene akunena.—Miyambo 1:5.
Mulungu amafuna kuti munthu aliyense padziko lapansi aziwerenga Baibulo. Ndipo masiku ano Baibulo likupezeka m’zinenero zambirimbiri.
Ngati mukufuna kumvera Mulungu, muyenera kuwerenga Baibulo ndi kulimvetsa bwino.
Padziko lonse, anthu akumvetsera zimene Mulungu akunena. Mateyu 28:19
Anthu a Mboni za Yehova angakuthandizeni kuti mulimvetse bwino Baibulo.
Padziko lonse lapansi, iwo amaphunzitsa choonadi chonena za Mulungu.
Maphunziro amenewa ndi aulere. Mungathe kuphunziranso za Mulungu ku Nyumba ya Ufumu ya Mboni za Yehova imene ikupezeka kwanuko.
Onaninso
Kodi Tingadziwe Bwanji Kuti Baibulo Limanena Zoona?
Ngati Baibulo linachokeradi kwa Mulungu, ndiye kuti liyenera kukhala losiyana kwambiri ndi mabuku ena onse.
Kodi Analemba Baibulo Ndi Ndani?
Ngati Baibulo linalembedwa ndi anthu, kodi n’zomveka kunena kuti ndi Mawu a Mulungu? Kodi m’Baibulo muli mawu a ndani?
Kodi Uthenga Wabwino ndi Wochokeradi kwa Mulungu?
Kodi tingatsimikize bwanji kuti Baibulo limanena zoona?


text:
CHINSINSI CHA BANJA LOSANGALALA
Zimene Banja la Ana Opeza Lingachite Kuti Lizigwirizana ndi Anthu Ena
MARGARET, * MAYI AMENE AKULERA ANA OPEZA WA KU AUSTRALIA, ANANENA KUTI: “Mkazi woyamba wa mwamuna wanga ankauza ana ake kuti asamamvere chilichonse chimene ndingawauze. Anawauza kuti asamandimvere ngakhale pa zinthu zazing’ono ngati kuwauza kuti asaiwale kutsuka mkamwa.” Margaret amaona kuti banja lake silinkayenda bwino chifukwa cha zimene mkazi woyamba wa mwamuna wake ankauza anawo.
Mabanja amene ali ndi ana opeza amakumana ndi mavuto osiyanasiyana koma nthawi zambiri mavutowa amabwera chifukwa cha achibale kapena anzawo. * Makolo ambiri amene akulera ana opeza amafunika kugwirizana ndi mayi kapena bambo weniweni wa mwanayo pankhani zina monga nthawi yokamuona komanso chithandizo cha ndalama. Achibale komanso anthu ena angamavutikenso kuzolowerana ndi ana kapena kholo lopezalo. Mfundo za m’Baibulo zikhoza kuthandiza mabanja amene akulera ana opeza kulimbana ndi mavuto amene akukumana anawo.
VUTO LOYAMBA: KUSAGWIRIZANA NDI KHOLO LENILENI LA ANAWO
Mayi wina wa ku Namibia, dzina lake Judith, akulera ana opeza. Iye ananena kuti: “Mkazi woyamba wa mwamuna wanga anauza ana ake kuti ineyo ndangokhala mkazi wa bambo awo ndipo ngati titakhala ndi ana sadzakhala abale awo. Mawu amenewa anandipweteka kwambiri chifukwa ineyo ndimawakonda kwambiri anawo ngati anga omwe.”
Akatswiri oona za m’banja amanena kuti banja likhoza kusokonekera ngati kholo lomwe likulera ana opeza siligwirizana ndi kholo lenileni la anawo. Nthawi zambiri amene sagwirizana ndi mayi amene akulera ana opezawo ndi mayi weniweni wa anawo. Ndiye n’chiyani chingathandize kuti azigwirizana?
Zimene mungachite kuti muzigwirizana: Muziika malire oyenerera. Ngati ndinu bambo kapena mayi weniweni wa anawo, muzilola kholo lawo kudzacheza nawo chifukwa mukapanda kutero, mwana wanu akhoza kukhala wosasangalala. * Tikutero chifukwa mwachibadwa, mwana amaona kholo limene ‘linamubereka’ kuti ndi lofunika kwambiri pa moyo wake. (Miyambo 23:22, 25) Komabe muzichita zimenezi mosamala. Zili choncho chifukwa ngati mulekerera kwambiri kholo linalo kuti likhale ndi mphamvu pakhomopo, mkazi kapena mwamuna wanu watsopanoyo akhoza kukhumudwa kwambiri. Choncho muziika malire kuti muteteze banja lanu. Mungamachite zinthu zina ndi mkazi kapena mwamuna wanu woyambayo koma muzichita mosamala.
ZIMENE MAKOLO ANGACHITE
Mukamalankhula ndi mkazi kapena mwamuna wanu woyamba, muzingokambirana zokhudza anawo osati nkhani zina. Mwachitsanzo, mungauze mkazi kapena mwamuna wanu woyambayo nthawi imene ayenera kuimba foni ngati akufuna kulankhula ndi anawo. Zimenezi zimathandiza kuti asamaimbe usiku kapena nthawi iliyonse imene angafune.
Ngati anawo akukhala ndi mwamuna kapena mkazi wanu woyamba, mwina zingakhale bwino kumacheza nawo pafoni, kuwalembera makalata kapena kuwatumizira mameseji. (Deuteronomo 6:6, 7) Zimenezi zingathandize kuti mudziwe zimene ana anu akufuna kapena mavuto amene akukumana nawo komanso zingathandize kuti muziwapatsa malangizo omwe angawathandize pamoyo wawo.
ZIMENE MAYI AMENE AKULERA ANA OPEZA ANGACHITE
Muzichita zinthu moganizira mayi weniweni wa anawo pomutsimikizira kuti simukufuna kumulanda ana akewo. (Afilipi 2:4; 1 Petulo 3:8) Muziuza mayiyo mmene anawo alili ndipo muzionetsetsa kuti mukuwauza zabwino zokhazokha. (Miyambo 16:24) Muziwapempha kuti akupatseni malangizo ena amene angakuthandizeni kuti muzilera bwino anawo ndipo muziwathokoza akakupatsani malangizowo.
Mayi awo akakhalapo muzipewa kuchita zinthu zosonyeza kuti mumawakonda kwambiri anawo. Beverly wa ku United States, yemwe akulera ana opeza, ananena kuti: “Mwana wanga wamng’ono wopeza ankafuna kumanditchula kuti Amami. Ndiye tinagwirizana kuti akhoza kumanditchula choncho tikakhala kunyumba koma pakakhala mayi ake kapena achibale a mayi ake asamanditchule choncho. Chifukwa cha zimenezi ineyo ndi mayi akewo timagwirizana moti nthawi zina timachitira zinthu limodzi pakakhala zochitika za kusukulu kwa mwanayo.”
ZIMENE MUNGACHITE KUTI MUZIGWIRIZANA NDI MAKOLO A ANA ANU OPEZA
Mukakhala limodzi ndi anawo musamalankhule zoipa zokhudza makolo awo. N’zosavuta kuti muyambe kulankhula zonyoza zomwe zingakhumudwitse kwambiri anawo. Nthawi ina anawo akhoza kudzauza kholo lawo zimene mumanenazo. (Mlaliki 10:20) Komanso ngati mwana atakuuzani kuti mayi ake enieni amakunenani, musakhumudwe kwambiri. M’malomwake, mungachite bwino kuganizira mmene zamukhudzira mwanayo. Mwina munganene kuti: “Usadandaule. Kungoti amayi ako akhumudwa ndipo nthawi zambiri anthu akakhumudwa amatha kulankhula zinthu zopsetsa mtima.”
Musamasinthesinthe malamulo amene munakhazikitsa komanso musamanyoze malamulo amene kholo linalo limapereka kwa ana akewo. Ngati malamulo amene mumauza anawo kuti azitsatira ali osiyana ndi a kholo linalo, afotokozereni anawo chifukwa chake. Mwachitsanzo, taonani mawu amene angakhale oyenera komanso osayenera:
Mayi wolera ana opeza: Timoteyo, ukatsuke mbale yomwe wadyerayo.
Timoteyo: Tikapita kwa amayi athu satitsukitsa mbale, timangozisiya amatsuka okha.
Mayi wolera ana opeza (mokwiya): Ngati amakulekelerani ndi komweko, ine sindifuna ana aulesi!
Kodi mawu amenewa ndi abwino?
Mayi wolera ana opeza (modekha): Oo, kani? Koma kuno aliyense amatsuka yekha mbale imene wadyera.
Muzipewa kupatsa ana anu opezawo ntchito pa nthawi imene akufuna akacheze ndi kholo lawo lenileni. (Mateyu 7:12) Ngati mukuona kuti ntchitoyo ndi yofunika kuigwira mwansanga, pemphani kaye kholo lawo lenilenilo musanauze anawo kuti agwire ntchitoyo.
TAYESANI IZI: Mukadzakumananso ndi mwamuna kapena mkazi woyamba wa mkazi wanu kapena mwamuna wanu, mudzachite zotsatirazi:
Mudzayesetse kukhala wansangala.
Powapatsa moni mungachite bwino kugwiritsa ntchito dzina la mwana wawo amene mukulerayo. Mwachitsanzo, munganene kuti, “Mayi ake a Chifundo muli bwanji?”
Mukakhala pa gulu muzipanga zinthu zoti kholo linalo lizilankhulapo.
VUTO LACHIWIRI: NGATI ANA OPEZA ALI AKULUAKULU
Buku lina lakuti Step Wars linanena kuti mayi wina, yemwe akulera ana opeza, ankadandaula kuti mwamuna wake amaikira kumbuyo ana ake aakuluakulu. Ndipo mwamunayo amawaikira ana akewo kumbuyo ngakhale anawo akamachitira mwano mayi awo opezawo. Mayiyo ananena kuti: “Zimenezi zimandikwiyitsa kwambiri.” Kodi mungatani kuti muteteze banja lanu ngati mukulera ana opeza omwe ndi akuluakulu?
Zimene mungachite kuti muzigwirizana: Muzichita zinthu mwachifundo. Baibulo limanena kuti: “Aliyense asamangodzifunira zopindulitsa iye yekha basi, koma zopindulitsanso wina.” (1 Akorinto 10:24) Muziyesetsa kuzindikira komanso kumvetsa zinthu zimene zikumudetsa nkhawa munthu winayo. Mwachitsanzo, ana opeza akakhala akuluakulu, amadera nkhawa kuti makolo awo enieni asiya kuwakonda kapena amaganiza kuti akamagwirizana kwambiri ndi kholo lopeza, ndiye kuti akunyoza kholo lawo lenilenilo. Pomwe kholo lenileni la anawo limada nkhawa kuti ngati saziwaikira kumbuyo, ana akewo akhoza kusiya kumukonda.
Musamakakamize ana anu opeza kuti azikukondani. Asiyeni kuti ayambe okha kukukondani. Si nzeru kukakamiza munthu wina kuti azikukondani. (Nyimbo ya Solomo 8:4) Choncho, musamayembekezere kuti mukangokwatirana, ana anu opeza ayamba kukukondani nthawi yomweyo.
Musamangonena chilichonse chimene chabwera m’maganizo mwanu. Muziganiza kaye musanalankhule ngakhale zitakhala kuti ana anu opeza sanakulankhuleni bwino. (Miyambo 29:11) Ngati mukuona kuti zikukuvutani kudzigwira, mungapemphere ngati mmene Mfumu Davide ya Isiraeli inachitira. Mfumuyo inapemphera kuti: “Inu Yehova, ikani mlonda pakamwa panga. Ikani wolondera patsogolo pa milomo yanga.”—Salimo 141:3.
Ngati mukukhala m’nyumba imene anawo anakulira, mudzaona kuti pali zinthu zina za m’nyumbamo zimene amazikonda kwambiri. Pewani kusinthasintha zinthu makamaka m’zipinda zawo zogona. Mwina mungasankhe kusamuka n’kumakhala nyumba ina.
TAYESANI IZI: Ngati ana anu opeza akuluakulu akukuchitirani mwano kwambiri, muuzeni mkazi kapena mwamuna wanu kuti akuthandizeni. Musakakamize mwamuna kapena mkazi wanu kuti alange anawo. Yesetsani kuchita zinthu zimene zingathandize kuti inuyo ndi mwamuna wanuyo muzimvetsetsana. Mukakhala ndi “maganizo ogwirizana,” sizivuta kuthetsa mavuto.—2 Akorinto 13:11.
VUTO LACHITATU: ACHIBALE KOMANSO ANZANU
Marion, yemwe amakhala ku Canada ndipo akulera ana opeza, ananena kuti: “Nthawi zambiri makolo anga ankakonda kupatsa mphatso mwana wanga yekha kusiya ana a mwamuna wanga. Zikatero tinkatenga ndalama zathu n’kukawagulira nawonso mphatso, koma nthawi zina tinkalephera kuchita zimenezi chifukwa chosowa ndalama.”
Zimene mungachite kuti muzigwirizana: Muzikonda kwambiri banja lanu latsopanolo. Auzeni achibale anu komanso anzanu kuti muli ndi udindo wosamalira banja lanu latsopanolo. (1 Timoteyo 5:8) N’zoona kuti achibale anu komanso anzanu sangangoyamba lero ndi lero kukonda banja lanu latsopanolo, koma mungachite bwino kuwapempha kuti azilemekeza banja lanu. Afotokozereni kuti anawo akhoza kukhumudwa kwambiri ngati atamawachitira zinthu mwatsankho.
Muzionetsetsa kuti ana anu akucheza ndi agogo awo a mbali zonse. Mayi wina, dzina lake Susan wa ku England, ananena kuti: “Mwamuna wanga atamwalira ndinakwatiwanso patatha chaka ndi miyezi 6, koma apongozi anga sankagwirizana ndi mwamuna wanga watsopanoyo. Koma zinthu zinasintha titayamba kumawachezera, kumalola kuti zidzukulu zawo zizikacheza nawo komanso kuwayamikira pa zinthu zimene anatichitira.”
TAYESANI IZI: Ganizirani mnzanu kapena wachibale amene sagwirizana ndi banja lanu kenako mukambirane ndi mwamuna kapena mkazi wanu zimene mungachite kuti muyambirenso kugwirizana.
Mabanja amene ali ndi ana opeza amakumana ndi mavuto osiyanasiyana. Koma ngati banja lanu litamatsatira mfundo za m’Baibulo, likhoza kudzapeza madalitso amene Baibulo limafotokoza akuti: “Nzeru zimamanga banja la munthu, ndipo kuzindikira kumachititsa kuti lilimbe kwambiri.”—Miyambo 24:3.
^ ndime 3 Mayina ena asinthidwa.
^ ndime 4 Kuti mudziwe zambiri pankhaniyi, mungaone nkhani zoyambirira za m’magazini ya Galamukani! ya April 2012, yomwe ili ndi mutu wakuti, “Kodi Mabanja Amene Ali ndi Ana Opeza Angatani Kuti Zinthu Ziziwayendera?” yofalitsidwa ndi Mboni za Yehova.
^ ndime 8 Ngati mwamuna kapena mkazi wanu woyamba amaopseza kapena kuchita zinthu zomwe zingasokoneze banja lanu, mungafunike kumukhwimitsira malamulo kuti muteteze banja lanu latsopanolo.
DZIFUNSENI KUTI . . .
Kodi ndingatani kuti ndizigwirizana ndi mkazi woyamba wa mwamuna wanga?
Kodi tingatani kuti achibale komanso anzathu asasokoneze banja lathu latsopano?


text:
CHUMA CHOPEZEKA M’MAWU A MULUNGU | MASALIMO 74-78
Tiziganizira Zinthu Zabwino Zimene Yehova Wachita
Tiziganizira zinthu zabwino zimene Yehova wachita
Tikamaganizira zimene tikuphunzira m’Mawu a Mulungu timamvetsa zimene tikuwerengazo komanso timayamba kuona kufunika kwa zimene Yehova amatiphunzitsa
Kuganizira mozama zokhudza Yehova kumatithandiza kuti tizikumbukira ntchito zodabwitsa zimene anachita komanso zimene walonjeza kuti adzachita m’tsogolo
Ntchito za Yehova ndi monga izi:
Kulenga
Tikamaphunzira zambiri zokhudza chilengedwe m’pamenenso timagoma ndi ntchito za Yehova
Kusankha amuna oti azitsogolera mumpingo
Tiyenera kumagonjera anthu amene Yehova wawasankha kuti azititsogolera
Kuteteza atumiki ake
Kukumbukira kuti Yehova amateteza atumiki ake kumatithandiza kuti tizimudalira kwambiri komanso kuti tisamakayikire kuti adzatiteteza


text:
Kuyankha Mafunso a M’Baibulo
Kodi anthu adzakhala ndi moyo wotani m’tsogolo?
N’zodziwikiratu kuti asayansi apitirizabe kupanga zinthu zamakono zomwe zisinthe mmene timachitira zinthu ndi ena. Koma kodi zimenezi zidzathandiza kuti anthu padzikoli ayambe kuchita zinthu moganizirana? Ayi. Anthu ambiri m’dzikoli ndi odzikonda komanso adyera. Koma cholinga cha Mulungu n’choti anthu adzakhale osangalala padzikoli.—Werengani 2 Petulo 3:13.
Baibulo limanena kuti m’tsogolomu anthu padziko lonse adzakhala ogwirizana komanso okondana kwambiri. Anthu adzakhala otetezeka chifukwa palibe adzawachitire zoipa.—Werengani Mika 4:3, 4.
Kodi Mulungu adzathetsa bwanji kudzikonda?
Mulungu analenga anthu opanda mtima wodzikonda. Koma chifukwa chosamvera Mulungu, Adamu yemwe anali munthu woyamba, anataya mwayi wokhala wangwiro. Anthufe tinatengera mtima wodzikonda kuchokera kwa Adamu, yemwe ndi kholo lathu. Komabe Mulungu adzagwiritsa ntchito Yesu kuti athandize anthu kukhalanso angwiro.—Werengani Aroma 7:21, 24, 25.
Kuti zimenezi zidzatheke, Yesu anatifera kuti alipire kusamvera kwa Adamu. (Aroma 5:19) Imfa ya Yesu idzathandiza kuti anthu onse okhala padzikoli asamadzachite zoipa chifukwa cha mtima wodzikonda.—Werengani Salimo 37:9-11.
Onaninso
Kodi Mulungu Ali ndi Cholinga Chotani Chokhudza Dziko Lapansili?
Baibulo limafotokoza chifukwa chake Mulungu analenga dzikoli, nthawi imene mavuto adzathe, mmene zinthu zidzakhalire padzikoli komanso anthu amene adzakhale m’dziko la paradaiso.
Dipo la Yesu Ndi Mphatso ya Mulungu Yamtengo Wapatali Kuposa Zonse
Kodi dipo n’chiyani? Nanga lingakuthandizeni bwanji?


text:
Kodi Nsembe ya Yesu Imawombola Bwanji “Anthu Ambiri”?
Yankho la m’Baibulo
Nsembe ya Yesu ndi njira imene Mulungu amagwiritsa ntchito populumutsa anthu ku uchimo ndi imfa. Baibulo limanena kuti magazi amene Yesu anakhetsa anali dipo lomasula anthu. (Aefeso 1:7; 1 Petulo 1:18, 19) N’chifukwa chake Yesu ananena kuti anabwera “kudzapereka moyo wake dipo kuwombola anthu ambiri.”
N’chifukwa chiyani “anthu ambiri” anafunika kuwomboledwa?
Poyamba Adamu, yemwe anali munthu woyamba kulengedwa, anali wangwiro kapena kuti wopanda uchimo. Iye akanatha kukhala ndi moyo wosatha koma anataya mwayiwu chifukwa chosamvera Mulungu. (Genesis 3:17-19) Ndiyeno ana amene anabereka anawapatsiranso uchimo wakewu. (Aroma 5:12) M’pake kuti Baibulo limasonyeza kuti Adamu ‘anadzigulitsa’ ndiponso anagulitsa ana ake kuti akhale akapolo a uchimo ndi imfa. (Aroma 7:14) Popeza ana ake onse ndi ochimwa, sangathe kuwombola moyo wawo ku ukapolowu.
Mulungu anamvera chisoni ana a Adamu chifukwa analibe tsogolo lililonse. (Yohane 3:16) Koma popeza iye ndi wachilungamo sakanatha kungonyalanyaza machimo awo kapena kuwakhululukira popanda chifukwa chomveka. (Salimo 89:14; Aroma 3:23-26) Choncho chifukwa chakuti Mulungu amakonda anthu, anakonza njira yoti machimo awo azikhululukidwa ndiponso azifafanizidwa. (Aroma 5:6-8) Ndipo njira imeneyo ndi dipo.
Kodi dipo n’chiyani?
M’Baibulo mawu akuti “dipo” amatanthauza zinthu zitatu izi:
Malipiro a chinthu chinachake.
—Numeri 3:46, 47.
Ndalama kapena zinthu zimene zaperekedwa n’cholinga choti munthu amasulidwe.
—Ekisodo 21:30.
Mtengo wofanana ndendende ndi chinthu chimene chikuwomboledwa. *
Tiyeni tione kugwirizana kwa zinthu zitatuzi ndi nsembe ya dipo ya Yesu Khristu.
Malipiro. Baibulo limanena kuti Akhristu ‘anagulidwa pa mtengo wokwera.’ (1 Akorinto 6:20; 7:23) Mtengowo ndi magazi a Yesu omwe Mulungu anagwiritsa ntchito ‘pogula anthu ochokera mu fuko lililonse, chinenero chilichonse, mtundu uliwonse, ndi dziko lililonse.’—Chivumbulutso 5:8, 9.
Kumasula. Nsembe ya Yesu ndi ‘dipo lotimasula’ ku uchimo.
—1 Akorinto 1:30; Akolose 1:14; Aheberi 9:15.
Kufanana ndendende. Nsembe ya Yesu imafanana ndendende ndi moyo wangwiro umene Adamu anataya. (1 Akorinto 15:21, 22, 45, 46) Baibulo limati: “Monga mwa kusamvera kwa munthu mmodziyo [Adamu], ambiri anakhala ochimwa, momwemonso kudzera mwa kumvera kwa munthu mmodziyu [Yesu Khristu], ambiri adzakhala olungama.” (Aroma 5:19) Lembali likusonyeza mmene imfa ya munthu mmodzi ingalipirire uchimo wa anthu ambiri. Nsembe ya Yesu ndi “dipo lokwanira ndendende m’malo mwa onse” amene amayesetsa kuchita zoyenera.—1 Timoteyo 2:5, 6.
^ ndime 11 M’Baibulo, mawu amene anamasuliridwa kuti “dipo” amanena za malipiro kapena chinthu chimene chimaperekedwa pogula zinthu. Mawu achiheberi akuti, ka·pharʹ amatanthauza “kuphimba.” Nthawi zambiri mawuwa amanena za kuphimba machimo. (Salimo 65:3, mawu a m’munsi) Mawu ena ofanana nawo akuti koʹpher amatanthauza malipiro amene amaperekedwa kuti awombole chinachake. (Ekisodo 21:30) Mawu achigiriki akuti lyʹtron omwe nthawi zambiri amamasuliridwa kuti “dipo” angatanthauzenso “malipiro owombolera” chinthu. (Mateyu 20:28; Baibulo lakuti, The New Testament in Modern Speech, lolembedwa ndi R. F. Weymouth) Anthu olemba mabuku m’Chigiriki ankagwiritsa ntchito mawu akuti lyʹtron ponena za malipiro amene ankaperekedwa kuti munthu wogwidwa pa nkhondo kapena kapolo amasulidwe.
Onaninso
Dipo la Yesu Ndi Mphatso ya Mulungu Yamtengo Wapatali Kuposa Zonse
Kodi dipo n’chiyani? Nanga lingakuthandizeni bwanji?


text:
1Jesu adabelekelewa muguta la Betelehema mu Judea, panthawe ya mambo Helodi. Pambuyo pacho amuna akhafunda dzvanyenyezi adabwela ku Jelusalema achichokela kumabveledzuwa 2ndiye adabvunza achimbati, “Ko mwana abelekewa kuti akhale mambo wa Ajuda ali kuponi? Tawona nyenyezi yake payawoneka kumabveledzuwa, ndiye tabwela kuti tizamupembedze.” 3Pamwepo Mambo Helodi na wanthu wense wa mu Jelusalema paadabva dzvimwedzvi, adaawawa pamtima. 4Iye adachemelesa anyansembe akulu na wakufundisa wa Mtemo wense pabodzi ndiye adaabvunza achimbati, “Ko Kristu kunizabelekelewa kuponi?” 5Iwo adatayila, “Muguta la Betelehema mu Judea. Pakuti idzvi ndidzvo dzvidanembewa na mupolofita kuti, 6‘Betelehema mudziko la Judea, ndiwe lini wakumalizila wa maguta yalikutonga ya Judea; pakuti muna iwepo munizachokela mutsogoleli ule anizatsogolela wanthu wangu wa Chiizraeli.’ ” 7Saka Helodi adachemela anyakuzunga wale wakumabveledzuwa makabisila ndikuabvunza nthawe chaiyo-iyo pamwepo padawoneka nyenyezi ile. 8Ndiye adaatuma kuyenda ku Betelehema ndiye adawawuza kuti, “Ndokoni mukatsvagisise mwanayo, ndiye kana mamuwona, itani kuti ndidziwe kuti inepo pomwe ndiyendembo, ndikamupembedze.” 9Saka adayenda ndiye ali munjila adawona nyenyezi yaakhali awona alikumabvele dzuwa. Pamwepo paadayiwona, adakondwa chaidzvo. Idalamba ichiyenda patsogolo pawo kufikila yamila padzulu pa mbuto pakhali na mwana. 11Iwo adapita munyumbamo, ndiye pamwepo paadawona mwana na amayi wake Maliya, iwo adapfugama ndiye adamupembedza. Iwo adachosa dzvipo dzvawo dzvagolide, na dzvininunkila dzvinichemelewa kuti lubhani, pomwe na mafuta yanichemelewa mule, ndiye adadzvipeleka kuna Jesu. 12Tsapano adabwelela kwawo na njila inango, pakuti Mulungu adaachenjeza mumaloto kuti aleke kubwelela kuna Helodi. 13Iwo atoyenda, ngilozi ya Mfumu idawoneka kuna Josefi mukulota, ndiye idati, “Helodi anizatsvaga mwanayu kuti amuphe. Saka lamuka, utole mwana na amayi wake mutawile ku dziko la Ejipita, ndiye ukhale kumweko kufikila ndakuwuza kuti chokamo.” 14Jozefi adalamuka, ndiye adatola mwana na amayi wake, ndikuyenda ku Ejipita na usiku. 15Uko kwaadakhala kufikila Helodi afa. Idzvi dzvidayitika kuti dzvidalewedwa na Mfumu kuchokela mwa mupolofita dzvikhale dzvachadidi, “Ndidachemela mwana wangu kuchokela ku Ejipita.” 16Pamwepo Helodi paadadzvidziwa kuti anyakuzunga wakumabveledzuwa akhali amunamiza iye adakalipa chaidzvo. Iye adatuma masocha kuti wana wense achimuna mu Betelehema na mumbuto zidayitendeleza awo akhali na dzvaka awili na yali pansi payene apewe. Idzvi dzvidayitiwa thangwe lakuti magole yamweya akhadayayawelengelewa na anyafunda dzva nyenyezi wale anichokela kumabveledzuwa pa nthawe ikhadawoneka nyenyezi. 17Munjila imweyi dzvidalewedwa na mupolofita Jelemiya dzvidakhala dzvachadidi kuti: 18“Fala lilikubveka mu Lama, akhali munango akawungudza. Racheli alikulila wana wake; anilamba kunyamaliziwa, pakuti amala kufa.” 19Pambuyo pakufa kwa Helodi, ngilozi ya Mfumu idawoneka kwa Jozefi muchiloto mu Ejipita 20ndiye idati, “Lamuka, tola mwana na amayi wake ubwelele kudziko la Izraeli, pakuti awo akafuna kupha mwana adafa.” 21Saka Jozefi adalamuka, ndiye adatola mwana na amayi wake ndikubwelela ku Izraeli. 22Koma pamwepo Jozefi paadabva kuti Arikelao apita pambuto ya apayi wake Helodi kuwa mambo wa Judea, iye adagopa kuyendako. Tenepo adachenjezewa mukulota, ndiye adayenda kumphimpha ya Galilea 23ndikuyita muyi wake muguta linichemelewa Nazareti. Tsapano dzvidalewedwa na mupolofita dzvidakhala dzvachadid dzvakuti, “Anizachemelewa kuti mu Nazareti.”
Copyright
Learn More


text:
8 Pamenepo amuna a ku Efuraimu anam’funsa kuti: “N’chifukwa chiyani watichitira zimenezi? Bwanji sunatiitane pokamenya nkhondo ndi Amidiyani?”+ Ndipo iwo anayesetsa mwamphamvu kuti achite naye mkangano.+2 Chotero iye anawayankha kuti: “Kodi ine ndachita chiyani poyerekeza ndi inu?+ Kodi zokunkha za Efuraimu+ si zabwino kwambiri kuposa mphesa zimene Abi-ezeri+ wakolola?3 Kodi Mulungu sanapereke Orebi ndi Zeebi,+ akalonga a Midiyani m’manja mwanu? Ndipo ine ndachita chiyani poyerekeza ndi inu?” Atanena mawu amenewa, mkwiyo wawo unaphwa.+4 Kenako, Gidiyoni anafika ku Yorodano n’kuwoloka mtsinjewo pamodzi ndi amuna 300 amene anali nawo aja, ali otopa koma akuthamangitsabe adaniwo.5 Ndiyeno iye anapempha amuna a ku Sukoti+ kuti: “Chonde, patsaniko anthu amene akunditsatirawa+ mitanda yobulungira ya mkate chifukwa ndi otopa, pakuti ndikuthamangitsa Zeba+ ndi Zalimuna,+ mafumu a Midiyani.”6 Koma poyankha, akalonga a ku Sukoti anati: “Tipatsirenji asilikali ako mkate ngati kuti wagwira kale Zeba ndi Zalimuna?”+7 Pamenepo Gidiyoni anawauza kuti: “N’chifukwa chake Yehova akapereka Zeba ndi Zalimuna m’manja mwanga, ndithu, ndidzakukwapulani ndi mitengo yaminga ya m’chipululu komanso ndi zitsamba zaminga.”+8 Choncho anapitiriza ulendo wake kuchoka kumeneko n’kupita ku Penueli.+ Atafika ku Penueli, anawapemphanso chimodzimodzi, koma amuna a kumeneko anamuyankha mofanana ndi mmene amuna a ku Sukoti anamuyankhira.9 Zitatero, anauzanso amuna a ku Penueli kuti: “Ndikabwerako bwino, ndidzagwetsa nsanja yanuyi.”+10 Pamenepa n’kuti Zeba ndi Zalimuna+ ali ku Karikori pamodzi ndi asilikali awo okwana pafupifupi 15,000. Asilikaliwa ndi amene anatsala pa gulu lonse la asilikali a Kum’mawa,+ ndipo amene anali ataphedwa anali asilikali 120,000.+11 Gidiyoni anayendabe panjira ya anthu okhala m’mahema, mpaka kukafika kum’mawa kwa Noba ndi Yogebeha.+ Kumeneko anathira nkhondo msasa wa adaniwo iwo asanakonzekere.+12 Zeba ndi Zalimuna atathawa, iye mosazengereza anawathamangitsa mpaka kuwagwira mafumu a Midiyaniwa.+ Atatero, anachititsa gulu lawo lonse kunjenjemera ndi mantha.13 Ndiyeno Gidiyoni mwana wa Yowasi anayamba kubwerera kuchokera kunkhondo, podzera njira yopita ku Heresi.14 Ali m’njira, anagwira mnyamata wa ku Sukoti+ amene anam’funsa mafunso.+ Pamenepo, mnyamatayo analembera Gidiyoni mayina okwana 77 a akalonga+ ndi akulu a mzinda wa Sukoti.15 Choncho, Gidiyoni anapita kwa amuna a mumzinda wa Sukoti ndi kuwauza kuti: “Kodi Zeba ndi Zalimuna si awa? Aja amene munandinyoza nawo ponena kuti, ‘Tipatsirenji anyamata ako otopawo mkate ngati kuti wagwira kale Zeba ndi Zalimuna?’”+16 Ndiyeno anatenga akulu a mzindawo, n’kutenganso mitengo yaminga ya m’chipululu ndi zitsamba zaminga. Atatero, anaonetsa amuna a ku Sukotiwo zoopsa.+17 Anagwetsanso+ nsanja ya ku Penueli+ ija, ndi kupha amuna a mumzindawo.18 Tsopano Gidiyoni anafunsa Zeba ndi Zalimuna+ kuti: “Kodi amuna amene munapha ku Tabori+ anali otani?” Poyankha iwo anati: “Iwo anali ngati iweyo. Maonekedwe ake aliyense wa iwo anali ngati mwana wa mfumu.”19 Pamenepo Gidiyoni anawauza kuti: “Anali abale anga, ana a amayi anga. Pali Yehova Mulungu wamoyo, sindikanakuphani mukanawasiya amoyo.”+20 Ndiyeno anauza Yeteri mwana wake woyamba kuti: “Nyamuka uwaphe.” Koma mnyamatayo sanasolole lupanga lake chifukwa anachita mantha, pakuti anali akali wamng’ono.+21 Choncho Zeba ndi Zalimuna anati: “Nyamuka iweyo utiphe wekha. Munthu amakhala ndi mphamvu+ zolingana ndi msinkhu wake.” Motero Gidiyoni ananyamuka ndi kupha+ Zeba ndi Zalimuna, ndipo anatenga zokongoletsa zooneka ngati mwezi zimene zinali pakhosi la ngamila zawo.22 Kenako amuna a Isiraeli anauza Gidiyoni kuti: “Ukhale wotilamulira wathu,+ iweyo, mwana wako ndi mdzukulu wako, chifukwa watipulumutsa m’manja mwa Amidiyani.”+23 Koma Gidiyoni anawayankha kuti: “Ineyo sindikhala wokulamulirani, ngakhalenso mwana wanga sakhala wokulamulirani.+ Yehova ndiye azikulamulirani.”+24 Ndipo anawauzanso kuti: “Ndikupempheni chinthu chimodzi: Aliyense wa inu andipatse ndolo* yapamphuno+ kuchokera pa zimene wafunkha.” (Ogonjetsedwawo anali ndi ndolo zapamphuno zagolide, chifukwa anali Aisimaeli.)+25 Pamenepo iwo anati: “Sitilephera, tipereka.” Atatero anafunyulula nsalu, ndipo aliyense anaponyapo ndolo yapamphuno kuchokera pa zimene anafunkha.26 Kulemera kwa ndolo zapamphuno zagolide zimene anapempha, kunali masekeli* agolide 1,700, osawerengera zokongoletsa zooneka ngati mwezi,+ ndolo ndi zovala zaubweya wa nkhosa wonyika mu utoto wofiirira+ zimene mafumu a Midiyani aja anali atavala, osawerengeranso mikanda imene inali pakhosi la ngamila zawo.+27 Ndiyeno Gidiyoni anagwiritsa ntchito golideyo popanga chovala cha efodi,+ chimene anachisonyeza kwa anthu mumzinda wakwawo wa Ofira.+ Pamenepo Isiraeli yense anayamba kuchilambira ngati fano,*+ moti chinakhala msampha kwa Gidiyoni ndi nyumba yake.+28 Choncho, Amidiyani+ anagonjetsedwa ndi ana a Isiraeli, ndipo Amidiyani sanakwezenso mutu wawo. Zitatero, dziko linakhala pa mtendere zaka 40 m’masiku a Gidiyoni.+29 Ndipo Yerubaala,*+ mwana wa Yowasi, anabwerera kwawo ndipo anapitirizabe kukhala kunyumba kwake.30 Gidiyoni anakhala ndi ana 70+ otuluka m’chiuno mwake, chifukwa anadzakhala ndi akazi ambiri.31 Nayenso mdzakazi* wake wa ku Sekemu, anamubalira mwana wamwamuna, ndipo anamutcha dzina lakuti Abimeleki.+32 M’kupita kwa nthawi, Gidiyoni mwana wa Yowasi anamwalira ali wokalamba, atakhala ndi moyo wabwino ndi wautali, ndipo anamuika m’manda a Yowasi bambo ake, mumzinda wa Ofira wa Aabi-ezeri.+33 Ndiyeno zinachitika kuti Gidiyoni atangomwalira, ana a Isiraeli anayambanso kupembedza Abaala,+ moti anaika Baala-beriti* kukhala mulungu wawo.+34 Ana a Isiraeliwo sanakumbukire Yehova Mulungu wawo,+ amene anawalanditsa m’manja mwa adani awo onse owazungulira,+35 ndipo sanasonyeze kukoma mtima kosatha+ kwa anthu a m’nyumba ya Yerubaala, kapena kuti Gidiyoni, pa zabwino zonse zimene iye anachitira Isiraeli.+
^ “Sekeli” unali muyezo wachiheberi wa kulemera kwa chinthu ndiponso wotchulira ndalama. Sekeli limodzi linali lofanana ndi magalamu 11.4, ndipo mtengo wake unali wofanana ndi madola 2.20 a ku America.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
17 Ndiyeno Ahitofeli anauza Abisalomu kuti: “Ndilole chonde, ndisankhe amuna 12,000 kuti ndithamangitse Davide lero usiku.+
2 Ndimupeza ali wotopa ndi wofooka manja ake onse,+ ndipo adzanjenjemera ndithu chifukwa cha ine. Pamenepo anthu onse amene ali naye adzathawa, ndipo ine ndidzapha mfumu ili yokha.+
3 Ndilole ndibweretse anthu onse kwa iwe. Pakuti kubwerera kwa anthu onse kukudalira zimene zingachitikire munthu amene ukumusakasakayu, ndipo anthu onse adzakhala mu mtendere.”
4 Mawu amenewa anali abwino kwa Abisalomu+ ndi kwa akulu onse a Isiraeli.
5 Koma Abisalomu anati: “Kaitanenso Husai+ Mwareki kuti timve maganizo ake.”
6 Choncho Husai anabwera kwa Abisalomu. Ndiyeno Abisalomu anamuuza kuti: “Mawu amenewa ndi amene Ahitofeli wanena. Kodi tichite zimene wanenazi? Ngati unena kuti ayi, iweyo tiuze zochita.”
7 Pamenepo Husai anauza Abisalomu kuti: “Malangizo amene Ahitofeli wapereka ulendo uno sali bwino ayi!”+
8 Ndiyeno Husai anapitiriza kunena kuti: “Iwe ukuwadziwa bwino bambo wako ndi amuna amene ali nawo kuti iwo ndi amphamvu+ ndipo mitima ikuwapweteka+ ngati chimbalangondo chimene chataya ana ake kuthengo.+ Ukudziwanso bwino kuti bambo wako ndi munthu wankhondo+ ndipo sangagone kumene kuli anthu.
9 Ndipotu panopa akubisala+ m’dzenje linalake kapena m’malo ena. Ndiyeno iyeyo akakhala woyamba kuukira anthu, nkhani idzafala kuti, ‘Anthu amene akutsatira Abisalomu agonjetsedwa!’
10 Choncho ngakhale mwamuna wolimba mtima amene ali ndi mtima ngati wa mkango+ adzafooka+ ndithu. Izi zili choncho chifukwa Isiraeli yense akudziwa kuti bambo wako ndi mwamuna wamphamvu,+ ngatinso mmene alili amuna olimba mtima amene ali naye.+
11 Ndiye ine malangizo anga ndi onena kuti: Sonkhanitsa ndithu Isiraeli yense pamaso pako kuyambira ku Dani mpaka ku Beere-seba.+ Akhale ochuluka ngati mchenga wa m’mphepete mwa nyanja,+ ndipo iweyo uwatsogolere kunkhondo.+
12 Ukatero, tikamuukire kumene tikudziwa kuti tikhoza kum’peza,+ ndipo tikam’fikira ngati mmene mame+ amagwera pansi. Pamenepo sipadzakhala aliyense wopulumuka, iyeyo ngakhale amuna onse amene ali naye.
13 Ngati angathawire mumzinda uliwonse, ife tidzapita ndi Isiraeli yense kukawononga mzinda umenewo ndi kuukokera kuchigwa ndi zingwe. Mumzindawo simudzatsala ngakhale mwala wa nkhulungo.”+
14 Kenako Abisalomu ndi amuna onse a Isiraeli anati: “Malangizo a Husai Mwareki ndi abwino+ kusiyana ndi malangizo a Ahitofeli!” Ndipo Yehova anaonetsetsa+ kuti anthuwo asatsatire malangizo+ a Ahitofeli ngakhale kuti anali abwino.+ Yehova anachita zimenezi kuti adzetsere Abisalomu tsoka.+
15 Pambuyo pake Husai anauza Zadoki+ ndi Abiyatara ansembe, kuti: “Ahitofeli wapereka malangizo kwa Abisalomu ndi akulu a Isiraeli ndipo wanena zakutizakuti, koma malangizo amene ine ndapereka, ndanena zakutizakuti.
16 Ndipo tsopano tumizani uthenga mwamsanga kwa Davide+ wakuti, ‘Lero musagone m’chipululu, muwoloke ndithu+ kuopera kuti inu mfumu pamodzi ndi anthu onse amene muli nawo mungamezedwe.’”+
17 Pamene Yonatani+ ndi Ahimazi+ anali ataimirira pa Eni-rogeli,+ kapolo wamkazi anapita kumeneko ndi kuwauza zonse. Choncho iwo anachoka pakuti anafunika kukauza Mfumu Davide. Iwowa sanayese n’komwe kulowa mumzinda kuopera kuti angawazindikire.
18 Komabe mnyamata wina anawaona ndipo anapita kukauza Abisalomu. Choncho awiriwo anachoka mofulumira ndi kupita kunyumba ya munthu wina amene anali ndi chitsime pakhomo pake ku Bahurimu,+ ndipo iwo analowa m’chitsimemo.
19 Atalowa m’chitsimemo, mkazi wa munthuyo anatenga chotchingira ndi kuchiyala pachitsimepo, kenako anaunjikapo tirigu wosinja,+ ndipo palibe amene anadziwa chilichonse.
20 Tsopano atumiki a Abisalomu anafika kunyumba ya mkaziyo n’kunena kuti: “Kodi Ahimazi ndi Yonatani ali kuti?” Poyankha mkaziyo anawauza kuti: “Adutsa pano kulowera kumtsinje.”+ Pamenepo anapitiriza kuwafunafuna koma sanawapeze,+ choncho anabwerera ku Yerusalemu.
21 Ndiyeno atumiki a Abisalomu atachoka, Ahimazi ndi Yonatani anatuluka m’chitsimemo ndi kupita kukauza Mfumu Davide kuti: “Anthu inu nyamukani mwamsanga muwoloke mtsinje, pakuti Ahitofeli wapereka malangizo+ ndipo wanena zakutizakuti kuti athane nanu.”
22 Nthawi yomweyo Davide ananyamuka pamodzi ndi anthu onse amene anali naye, ndipo anawoloka Yorodano mpaka m’mawa.+ Onse anawoloka Yorodano popanda wotsala.
23 Koma Ahitofeli ataona kuti malangizo ake sanawagwiritse ntchito,+ anakwera bulu wake ndi kunyamuka kupita kunyumba yake kumzinda wakwawo.+ Kenako anakonzekeretsa banja lake+ ndipo anadzimangirira+ moti anafa.+ Chotero anaikidwa m’manda+ a makolo ake.
24 Davide anafika ku Mahanaimu+ ndipo Abisalomu nayenso anawoloka Yorodano pamodzi ndi amuna onse a Isiraeli amene anali naye.
25 Ndiyeno Abisalomu anasankha Amasa+ kukhala mtsogoleri wagulu lankhondo kulowa m’malo mwa Yowabu.+ Amasa anali mwana wa munthu wina dzina lake Itara,+ Mwisiraeli amene anagona ndi Abigayeli,+ mwana wamkazi wa Nahasi, mlongo wake wa Zeruya, mayi wake wa Yowabu.
26 Isiraeli ndi Abisalomu anamanga msasa m’dziko la Giliyadi.+
27 Ndiyeno zimene zinachitika n’zakuti, Davide atangofika ku Mahanaimu, Sobi mwana wamwamuna wa Nahasi, wochokera ku Raba,+ mzinda wa ana a Amoni,+ komanso Makiri+ mwana wa Amiyeli,+ wochokera ku Lo-debara ndi Barizilai+ Mgiliyadi wochokera ku Rogelimu,+
28 anabweretsa makama, mabeseni, ziwiya zadothi, tirigu, balere, ufa,+ tirigu wokazinga,+ nyemba zikuluzikulu,+ mphodza+ ndi tirigu wowamba.
29 Iwo anabweretsanso uchi,+ mafuta a mkaka,+ wa ng’ombe ndiponso nkhosa. Anabweretsa zinthu zimenezi kuti Davide ndi anthu onse amene anali naye adye.+ Iwo anali kunena kuti: “Anthu amenewa ali ndi njala, atopa ndipo ali ndi ludzu m’chipululu.”+
Patsani ena
Patsani ena
2 Samueli 17
Baibulo la Dziko Latsopano la Malemba Opatulika
https://www.jw.org/finder?docid=1011452&Book=10&Chapter=17&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D10%26Chapter%3D17%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mawu a Mulungu Amatithandiza Kuti Tizichita Zinthu Mwadongosolo
“Yehova anayala maziko a dziko lapansi mwanzeru. Anakhazikitsa kumwamba mozindikira.”—MIY. 3:19.
NYIMBO: 105, 107
1, 2. (a) Kodi anthu ena ali ndi maganizo otani pa nkhani yoti Mulungu ali ndi gulu? (b) Kodi tikambirana chiyani m’nkhaniyi?
KODI Mulungu ali ndi gulu? Anthu ena amanena kuti: “Munthu safunika kukhala m’gulu linalake kuti azilambira Mulungu. Amati chofunika ndi kungokhala pa ubwenzi ndi Mulunguyo.” Koma kodi maganizo amenewa ndi olondola? Pali umboni wosonyeza kuti tiyenera kukhala m’gulu la Mulungu kuti tizimulambira bwino.
2 M’nkhaniyi tiona kuti Yehova ndi Mulungu wadongosolo ndipo amathandiza anthu ake kuti azichita zinthu mogwirizana. Tionanso zimene tiyenera kuchita tikalandira malangizo a Yehova ndi gulu lake. (1 Akor. 14:33, 40) Kuyambira nthawi ya atumwi, Malemba akhala akuthandiza Akhristu kuti azigwira bwino ntchito yolalikira uthenga wabwino. Tikamatsatira Mawu a Mulungu komanso malangizo a gulu lake, timathandiza kuti mpingo ukhale woyera, wamtendere komanso wogwirizana.
YEHOVA NDI MULUNGU WADONGOSOLO
3. Kodi n’chiyani chimakutsimikizirani kuti Yehova ndi Mulungu wadongosolo?
3 Chilengedwe chimasonyeza kuti Mulungu ndi wadongosolo. Baibulo limati: “Yehova anayala maziko a dziko lapansi mwanzeru. Anakhazikitsa kumwamba mozindikira.” (Miy. 3:19) Anthufe timangodziwa “kambali kakang’ono chabe ka zochita za [Mulungu], ndipo timangomva kunong’ona kwapansipansi kwa mawu ake.” (Yobu 26:14) Komabe zochepa zimene timadziwazi, zimatithandiza kuzindikira kuti mapulaneti, nyenyezi komanso milalang’amba zinapangidwa mwadongosolo kwambiri. (Sal. 8:3, 4) Milalang’amba ili ndi nyenyezi mamiliyoni ambirimbiri koma zonse zimayenda mwadongosolo. Pulaneti iliyonse ili ndi malo amene imayenda mozungulira dzuwa ndipo zimakhala ngati mapulanetiwa akutsatira malamulo apamsewu. Zonsezi zimatheka chifukwa Yehova ndi amene anakonza zoti mapulaneti ndi nyenyezi ziziyenda mwadongosolo. Iye anapanga kumwamba ndi dziko lapansi “mwanzeru.” Choncho tiyenera kumutamanda, kumulambira komanso kukhala okhulupirika kwa iye.—Sal. 136:1, 5-9.
4. N’chifukwa chiyani asayansi alephera kupeza mayankho a mafunso ambiri?
4 Asayansi agwiritsa ntchito zinthu zimene adziwa zamlengalenga komanso zapadzikoli popanga zinthu zomwe zathandiza anthu m’njira zosiyanasiyana. Komabe iwo sanathe kupeza mayankho a mafunso ambiri. Mwachitsanzo, sangatiuze kuti chilengedwe chinakhalapo bwanji komanso kuti n’chifukwa chiyani anthufe ndiponso zinthu zina zamoyo zili padzikoli. Komanso anthu sangafotokoze chomwe chimachititsa kuti tizifuna kukhala ndi moyo mpaka kalekale. (Mlal. 3:11) N’chifukwa chiyani amalephera kuyankha mafunso ngati amenewa? Chifukwa china n’choti asayansi ndi anthu ena amati kulibe Mulungu ndipo amalimbikitsa mfundo yoti zamoyo zinachita kusintha kuchokera ku zinthu zina. Koma Baibulo limapereka mayankho ogwira mtima a mafunso ofunikawa.
5. Kodi malamulo a m’chilengedwe amatithandiza bwanji?
5 Yehova anaika malamulo osiyanasiyana m’chilengedwe ndipo malamulowo sasintha. Anthu ogwira ntchito zamagetsi, mapulambala, mainjiniya, oyendetsa ndege komanso ochita opaleshoni amadalira malamulo a m’chilengedwewa. Mwachitsanzo, munthu aliyense amakhala ndi mtima pamalo ofanana. Izi zimathandiza kuti madokotala akamapanga munthu opaleshoni, asamachite kung’amba malo osiyanasiyana pofufuza mtima. Tonsefe timadziwanso kuti ngati titadumpha pamwamba kwambiri tikhoza kugwa n’kufa. Mwachidule tingati kutsatira malamulo a m’chilengedwe kumathandiza kuti tikhalebe ndi moyo.
MULUNGU AMATHANDIZA ANTHU AKE KUTI AZICHITA ZINTHU MWADONGOSOLO
6. Tikudziwa bwanji kuti Mulungu amafuna kuti gulu la anthu ake lizichita zinthu mwadongosolo?
6 Monga taonera, Yehova analenga zinthu mwadongosolo. Izi zikusonyeza kuti iye amafunanso kuti anthu ake azichita zinthu mwadongosolo. Choncho anatipatsa Baibulo kuti lizititsogolera. Munthu amene satsatira mfundo za Mulungu komanso malangizo a gulu lake amakumana ndi mavuto ambiri ndipo sasangalala.
7. N’chiyani chimasonyeza kuti mabuku a m’Baibulo ndi ogwirizana?
7 Baibulo ndi buku lapadera lochokera kwa Mulungu. Anthu ena amati Baibulo ndi buku lolembedwa ndi anthu ndipo limangonena za Ayuda ndi Akhristu. Koma izi si zoona chifukwa Mulungu ndi amene anasankha anthu oti alembe Baibulo, mfundo zoti alembe komanso nthawi yoyenera kuzilemba. N’chifukwa chake mabuku onse a m’Baibulo ndi ogwirizana. Nkhani yaikulu kuyambira Genesis mpaka Chivumbulutso ndi yoti Yehova ndiye woyenera kulamulira komanso kuti adzagwiritsa ntchito Ufumu wake pokwaniritsa cholinga chake. Mfumu ya Ufumuwu ndi Khristu amenenso ndi “mbewu” yolonjezedwa.—Werengani Genesis 3:15; Mateyu 6:10; Chivumbulutso 11:15.
8. N’chiyani chikusonyeza kuti Aisiraeli ankachita zinthu mwadongosolo?
8 Aisiraeli ankatsatira Chilamulo cha Mulungu ndipo ankachita zinthu mwadongosolo. Mwachitsanzo, panali akazi “amene anali kutumikira mwadongosolo pachipata cha chihema chokumanako.” (Eks. 38:8) Komanso pamene Asiraeli ankachoka ku Iguputo ankachita zinthu mwadongosolo pochoka pamalo komanso ponyamula chihema. Kenako Mfumu Davide inakonza zoti Alevi ndi ansembe azigwira ntchito zosiyanasiyana pakachisi. (1 Mbiri 23:1-6; 24:1-3) Ndipotu Asiraeli akamamvera Yehova ankakhala mogwirizana komanso mwamtendere.—Deut. 11:26, 27; 28:1-14.
9. N’chiyani chikusonyeza kuti Akhristu a m’nthawi ya atumwi ankachita zinthu mwadongosolo?
9 M’nthawi ya atumwi, Yehova anathandizanso kuti mipingo izichita zinthu mwadongosolo. Panali bungwe lolamulira limene linkapereka malangizo oti mipingoyo izitsatira. (Mac. 6:1-6) Poyamba atumwi ndi amene anali m’bungwe lolamulira koma kenako abale ena anasankhidwa kuti akhalenso m’bungweli. (Mac. 15:6) Mipingo inkalandiranso malangizo kudzera m’makalata ouziridwa olembedwa ndi abale a m’bungwe lolamulira komanso abale ena amene ankagwira ntchito mogwirizana ndi bungwe lolamuliralo. (1 Tim. 3:1-13; Tito 1:5-9) Kodi mipingo inkapindula bwanji ikamatsatira malangizo a bungwe lolamulira?
10. Kodi chinkachitika n’chiyani mipingo ikamatsatira malamulo ochokera ku bungwe lolamulira? (Onani chithunzi patsamba 9.)
10 Werengani Machitidwe 16:4, 5. Abale amene ankatumidwa ndi bungwe lolamulira ankapereka ku mipingo “malamulo oyenera kuwatsatira, malinga ndi zimene atumwi ndi akulu ku Yerusalemu anagamula.” Mipingo ikamatsatira malamulowo, ‘inkalimba m’chikhulupiriro ndipo chiwerengero chinkapitiriza kuwonjezeka tsiku ndi tsiku.’ Kodi ifeyo tikuphunzirapo chiyani?
KODI INUYO MUMATSATIRA MALANGIZO?
11. Kodi abale audindo ayenera kuchita chiyani akalandira malangizo amene gulu la Yehova limatipatsa?
11 Kodi abale amene ali m’Makomiti a Nthambi, Makomiti a Dziko komanso oyang’anira madera ndi akulu ayenera kuchita chiyani akalandira malangizo ochokera ku gulu la Yehova? Mawu a Yehova amatilimbikitsa kuti tizimvera amene akutsogolera komanso tiziwagonjera. (Deut. 30:16; Aheb. 13:7, 17) Mtima wopezera ena zifukwa komanso wosafuna kuuzidwa zochita sufunika m’gulu la Mulungu. Tikutero chifukwa chakuti mtima umenewu ungachititse kuti mumpingo musakhalenso mtendere, mgwirizano komanso chikondi. M’bale wokhulupirika sangafune kukhala ndi mtima wopanda ulemu komanso wosakhulupirika ngati wa Diotirefe. (Werengani 3 Yohane 9, 10.) Choncho ndi bwino kudzifunsa kuti: Kodi ineyo ndimalimbikitsa abale ndi alongo kuti akhale okhulupirika kwa Yehova? Nanga kodi ndimatsatira mwamsanga malangizo amene gulu la Yehova limatipatsa?
12. Kodi akulu ndi atumiki othandiza amaikidwa bwanji masiku ano?
12 Bungwe Lolamulira linasintha njira yoikira akulu komanso atumiki othandiza pa udindo. Mu Nsanja ya Olonda ya November 15, 2014 munali nkhani ya “Mafunso Ochokera kwa Owerenga” yofotokoza za kusinthaku. Nkhaniyo inanena kuti m’nthawi ya atumwi, bungwe lolamulira linkapatsa oyang’anira oyendayenda udindo wovomereza kuti abale akhale akulu kapena atumiki. Choncho kuyambira pa September 1, 2014, oyang’anira madera akhala akuika pa udindo akulu ndi atumiki othandiza. Woyang’anira dera amayesetsa kuwadziwa bwino abale amene akuganiziridwawo ndipo ngati n’kotheka amayenda nawo mu utumiki. Amaonanso mmene mabanja awo akuchitira zinthu. (1 Tim. 3:4, 5) Ndiyeno bungwe la akulu limodzi ndi woyang’anira derayo amaona mfundo za m’Malemba pokambirana ngati m’bale akuyeneradi kukhala mkulu kapena mtumiki wothandiza.—1 Tim. 3:1-10, 12, 13; 1 Pet. 5:1-3.
13. Kodi tingasonyeze bwanji kuti timamvera malangizo a akulu?
13 Ndi bwino kutsatira malangizo ochokera m’Malemba amene akulu amatipatsa. Akulu amapereka malangizo chifukwa choti amatikonda ndipo amafuna kuteteza mpingo. (1 Tim. 6:3) Chitsanzo pa nkhaniyi ndi malangizo amene Paulo anapereka kumpingo wa Atesalonika okhudza anthu oyenda mosalongosoka. Pa nthawiyo panali anthu ena amene ‘sankagwira ntchito koma ankangokonda kulowerera nkhani zosawakhudza.’ Akulu anawapatsa malangizo koma anthuwo sanamvere. Ndiyeno Paulo anauza mpingowo kuti anthu oterowo ndi ofunika ‘kuwaika chizindikiro n’kusiya kuchitira nawo zinthu limodzi.’ Komabe apa Paulo sankatanthauza kuti aziwaona ngati adani awo. (2 Ates. 3:11-15) Masiku ano, akulu angakambe nkhani yochenjeza anthu za munthu wina mumpingo amene akupitirizabe kuchita khalidwe loipa, monga kuchita chibwenzi ndi munthu wosakhulupirira. (1 Akor. 7:39) Kodi inuyo mumatani akulu akakamba nkhani yotereyi? Ngati mwadziwa munthu amene wachita zimene zikunenedwazo, kodi mumasiyadi kuchita naye zinthu? Zimenezi zingamuthandize kuti azindikire kulakwa kwake n’kusintha. [1]
MUZITHANDIZA KUTI MPINGO UKHALEBE WOYERA, WAMTENDERE KOMANSO WOGWIRIZANA
14. Kodi tingathandize bwanji kuti mpingo ukhalebe woyera?
14 Tikamatsatira malangizo a m’Mawu a Mulungu tingathandize kuti mpingo ukhale woyera. Taganizirani zimene zinachitika mumpingo wa Korinto wakale. Paulo anadzipereka kwambiri kulalikira mumzinda wa Korinto komanso ankakonda Akhiristu akumeneko. (1 Akor. 1:1, 2) Ndiye mukuganiza kuti anamva bwanji atazindikira kuti m’bale wina ankachita chiwerewere ndipo akulu ankangomulekerera? Paulo analangiza akuluwo kuti apereke munthuyu kwa Satana kapena kuti amuchotse mumpingo. Kuti mpingo ukhalebe woyera akuluwo anayenera kuchotsa “chofufumitsa.” (1 Akor. 5:1, 5-7, 12) Tikamatsatira malangizo a Yehova pa nkhani ya ochotsedwa, timathandiza kuti mpingo ukhale woyera. Izi zimathandizanso kuti munthuyo alape n’kupempha Yehova kuti amukhululukire.
15. Kodi tingatani kuti tisasokoneze mtendere wamumpingo?
15 Koma mumpingo wa Korinto munalinso vuto lina. Abale ena ankatengera Akhiristu anzawo kukhoti. Ndiyeno Paulo anawafunsa kuti: “Bwanji osangolola kulakwiridwa?” (1 Akor. 6:1-8) Zoterezi zimachitikanso masiku ano. Nthawi zina abale amayambana chifukwa choti nkhani za bizinesi zimene anagwirizana sizinayende bwino ndipo ndalama zalowa m’madzi. Mwinanso chingakhale chifukwa choti wina akuganiza kuti mnzake wamubera ndalama. Zikatere ena amatengera anzawo kukhoti. Koma Mawu a Mulungu amasonyeza kuti ndi bwino kulola kulakwiridwa kusiyana ndi kunyozetsa dzina la Mulungu kapena kusokoneza mtendere wampingo. [2] Choncho pakakhala mavuto kapena kusamvana, ndi bwino kutsatira malangizo a Yesu. (Werengani Mateyu 5:23, 24; 18:15-17.) Tikamachita zimenezi timalimbikitsa mtendere m’gulu la Yehova.
16. N’chifukwa chiyani anthu a Mulungu amagwirizana?
16 Baibulo limafotokoza chifukwa chake anthu a Mulungu ayenera kukhala ogwirizana. Paja wamasalimo anaimba kuti: “Taonani! Ndi zabwino komanso zosangalatsa kwambiri abale akakhala pamodzi mogwirizana!” (Sal. 133:1) Aisiraeli akamamvera Yehova, ankakhala ogwirizana ndipo ankachita zinthu mwadongosolo. Yehova analoseranso za anthu ake kuti: “Ndidzawabweretsa pamalo amodzi ngati gulu la nkhosa m’khola.” (Mika 2:12) Iye anauziranso Zefaniya kulosera kuti: “Pamenepo ndidzapatsa mitundu ya anthu chilankhulo choyera [kutanthauza choonadi cha m’Malemba] kuti onse aziitanira pa dzina la Yehova ndi kumutumikira mogwirizana.” (Zef. 3:9) Ndi mwayi waukulu kulambira Yehova mogwirizana.
17. Ngati munthu wina wachimwa, kodi akulu ayenera kuchita chiyani kuti mpingo ukhalebe woyera komanso wogwirizana?
17 Kuti mpingo ukhale woyera ndiponso wogwirizana, akulu ayenera kuthandiza mwamsanga komanso mwachikondi munthu amene wachita tchimo. Paulo ankadziwa kuti Mulungu ndi wachikondi koma sachita zinthu mongotengeka ndipo salekerera zoipa. (Miy. 15:3) Choncho Paulo analemba kalata yoyamba yopita kwa Akorinto ndipo m’kalatayo munali malangizo achikondi koma amphamvu. Patapita miyezi, anawalembera kalata yachiwiri yomwe imasonyeza kuti akulu anatsatira malangizo ake ndipo zinthu zinayamba kuyenda bwino. Munthu akayamba kusochera mosazindikira, abale oyenerera mwauzimu ayenera kumuthandiza ndi mzimu wofatsa.—Agal. 6:1.
18. (a) Kodi malangizo a m’Mawu a Mulungu anathandiza bwanji mipingo m’nthawi ya atumwi? (b) Kodi tidzakambirana chiyani m’nkhani yotsatira?
18 Apa zikuonekeratu kuti malangizo a m’Malemba anathandiza mpingo wa ku Korinto komanso mipingo ina kuti ikhale yoyera, yamtendere komanso yogwirizana. (1 Akor. 1:10; Aef. 4:11-13; 1 Pet. 3:8) Izi zinathandiza kuti abale ndi alongo alalikire uthenga wabwino “m’chilengedwe chonse cha pansi pa thambo.” (Akol. 1:23) Masiku anonso, anthu a Mulungu ndi ogwirizana ndipo izi zikuchititsa kuti azitha kulalikira uthenga wabwino padziko lonse. Nkhani yotsatira ikusonyeza kuti anthu a Mulunguwa amaona kuti Baibulo ndi buku lapadera ndipo amafunitsitsa kulemekeza Yehova Ambuye Wamkulu Koposa.—Sal. 71:15, 16.
^ [1] (ndime 13) Onani m’buku la Gulu Lochita Chifuniro cha Yehova, tsamba 134 mpaka 136.
^ [2] (ndime 15) Kuti mudziwe zinthu zimene zingachititse Mkhristu kuganiza zotengera Mkhristu mnzake kukhoti, onani buku lakuti, Kodi Mungatani Kuti ‘Mulungu Apitirize Kukukondani’? tsamba 223, mawu a m’munsi.


text:
ANTHU NDI MAYIKO
Dziko la Honduras
DZINA lakuti “Honduras” ndi lachisipanishi ndipo limatanthauza “kuya.” Dziko la Honduras lili m’mphepete mwa nyanja ya Atlantic. Zikuoneka kuti Christopher Columbus ankagwiritsa ntchito mawu akuti “Hondurus” ponena za kuya kwa madzi a m’nyanjayi. Anthu ena amanena kuti apa m’pamene dzina la dzikoli linachokera.
Anthu a ku Honduras amakhala okhulupirika m’banja komanso ogwirizana. Mwamuna ndi mkazi wake asanasankhe zochita, amakambirana kaye n’kugwirizana. Mwachitsanzo amakambirana pa nkhani zokhudza mmene azigwiritsira ntchito ndalama pakhomo pawo komanso sukulu zomwe angatumizeko ana awo.
Anthu ambiri a ku Honduras ndi Amesitizo. Makolo a Amesitizo ndi ochokera ku Europe ndi ku Honduras komweko. M’dzikoli mumapezekanso anthu otchedwa a Chortí ndipo iwowa ndi amene anali oyamba kukhala m’dzikoli. Kulinso anthu ena otchedwa Agarifuna amene makolo awo anali akuda komanso amwenye.
Poyamba makolo a Agarifuna ankakhala pachilumba chotchedwa St. Vincent. Mu 1797, Agarifuna anafika pazilumba za Bay. Kenako anakhazikika m’mbali mwa nyanja kudera lotchedwa Caribbean. Patapita nthawi, Agarifuna anafalikira m’chigawo chapakati ndi kumpoto kwa America.
Agarifuna amavina magule osiyanasiyana ndipo povina magulewa amaimba ng’oma. Amakondanso zovala zowala komanso kufotokozerana nkhani. Amakonda chakudya chotchedwa ereba, chomwe ndi keke yopyapyala yopangidwa ndi ufa wa chinangwa.
Ku Honduras kuli mipingo 400 ya Mboni za Yehova. Misonkhano yawo imachitika m’Chigarifuna, m’Chimandarini cha ku China, m’Chimisikito, m’chinenero chamanja cha ku Honduras, m’Chingelezi ndi m’Chisipanishi.